Tendersku dokumentaciju za posao koji je Federalno ministarstvo energije, rudarstva i industrije bilo spremno da plati 1,5 miliona maraka preuzela su 22 zainteresovana ponuđača, ali je ponudu poslao samo “IHS Markit” iz Londona, svjetska renomirana kuća u oblasti konsultacija u energetskom sektoru.\nMeđutim, s obzirom na to da su napravili niz propusta u procesu dostavljanja ponude, Komisiji za sprovođenje postupka javne nabavke nije preostalo ništa drugo nego da resornom ministarstvu predloži da ponudu odbije, a što su ovi i učinili.\nKako se navodi u obrazloženju odluke o poništenju postupka javne nabavke, na svakoj stranici ponude kao i u obrascima pored potpisa ponuđača stajao je datum 20. april, dok je ponuda u Ministarstvo stigla sedam dana ranije, tačnije 13. aprila. Takođe, nacrt ugovora je nepotpun i ostavljene su praznine koje je ponuđač trebalo da popuni.\nTenderskom dokumentacijom u dijelu koji se odnosi na bilans stanja traženo je da bude naveden period u posljednje tri godine. U ponudi je naveden period od 2014. do 2016. godine, dok podaci za 2017. nisu navedeni, čime nisu ispunjeni uslovi.\n“Takođe, pojedini dijelovi ponude su dostavljeni na engleskom jeziku iako je traženo da ona bude dostavljena na jednom od tri jezika u BiH, a sam prevod teksta cjelokupne ponude je dosta nejasan, što je dovelo do dodatnih nejasnoća”, navodi se u obrazloženju odluke.\nIako je i ovaj pokušaj propao, iz Ministarstva poručuju kako ne odustaju.\n“Ministarstvo je u postupku pripreme tenderske dokumentacije za raspisivanje novog poziva za izbor konsultanta. Planirano je da se novi javni poziv objavi do 15. avgusta 2018. godine”, kazala nam je Begajeta Habota, šef Odsjeka za geologiju u ovom ministarstvu. Podsjećamo, prvi poziv za izbor konsultanta raspisan je još u avgustu 2017. godine, a tendersku dokumentaciju tada su preuzela 43 zainteresovana ponuđača, ali nije dostavljena nijedna prihvatljiva ponuda.\nInače, brojne svjetske kompanije godinama unazad su bile zainteresovane za istraživanja zaliha nafte i gasa na podučju ovog dijela BiH. Svjetski gigant “Shell” je još 2011. godine imao saradnju s Vladom FBiH. Imali su potpisan memorandum o razumijevanju, koji je produžavan i 2013. i 2014, ali ne i 2015, kada su se iznenada povukli.\nProšle godine obavijestili su resorno ministarstvo o namjeri da se vrate u projekat.\nMediji su 2016. godine pisali kako su osim ove kompanije za istraživanje “crnog zlata” zainteresovani i naftni giganti poput francuskog “Totala”, “Key Petroleuma” iz Australije i “Spectruma” iz Velike Britanije. Podsjećamo, američka naftna kompanija “Amoco” 1989. godine dobila je ekskluzivna prava da istražuje naftu u Bosni i Hercegovini, zajedno sa britanskom konsultantskom kućom “Exploration Consultants Limited”. Te dvije firme u svom istraživanju otkrile su naftu na sjeveru i jugu BiH. Rat u BiH je ubrzo počeo i spriječio ulaganja u naftna polja i bušenje. Nezavisne novine\nTagovi: britansko preduzećefbihistrazivanjevazno


O nama – Institut za pravo i finansije\nO Institutu za pravo i finansije\nInstitut za pravo i finansije se bavi funkcionalnim obrazovanjem i neformalnom edukacijom putem organizovanih sertifikovanih obuka, seminara, tribina, kao i informisanjem, istraživanjima i analizama javnog mnjenja i tržišta.\nSpecijalizovan za održavanje interdisciplinarnih obuka, IPF omogućava sticanje u praksi primenjivih pravnih, ekonomskih, politikoloških i komunikoloških znanja i veština.\nInstitut deluje i na polju društvenog razvoja, uz unapređenje profesionalnih pozicija mladih kroz programe celoživotnog obrazovanja, profesionalne orijentacije i obuka za nezaposlene, kao i putem praksi.\nInstitut se bavi i objavljivanjem publikacija, sa ciljem upoznavanja relevantnih tema iz domena prava, ekonomije i politike, kao i informisanjem o aktuelnim društvenim temama.\nOd svog osnivanje, marta 2012. godine, IPF je ostvario i uspešnu saradnju sa eminentnim ličnostima i organizacijama iz javnog i privatnog sektora koji su ponudili svoja iskustva i znanja zainteresovanim polaznicima.\nObuke su koncipirane da kroz teorijske uvode i pragmatične zadatke i primere pruže nova saznanja, neophodna u savremenom poslovnom svetu.\nMisija Instituta je da obezbedi najkvalitetnije programe neformalnog obrazovanja, inovativnim naučno-istraživačkim pristupom.\nU okviru obavljanja svih svojih delatnosti IPF zadržava neutralan stav, podržavajući ideje akademske čestitosti, vladavine prava, moderne tržišne privrede, a svako propagiranje ideoloških, političkih, diskiminativnih i manipulativnih stavova je strogo zabranjeno i sankcionisano.\nNAPOMENA: Davanje besplatnih pravnih i biznis saveta ne spada u delatnost organizacije, međutim Institut može zainteresovanim građanima preporučiti relevantne stručnjake i saradnike iz potrebne oblasti.


August 2017. – Stranica 29 – RTV SUNCE Arandjelovac\nHome » 2017 » August (page 29)\nVečeras počinje program 57.Dragačevskog sabora trubača u Guči\nPolufinalnim takmičenjem trubača večeras od 20 časova počinje program 57.Dragačevskog sabora trubača u Guči. Ove godine Sabor trubača biće u potpunosti posvećen trubačkoj muzici. Ulaz u Guču, parking kao i svi programski sadržaji biće potpuno besplatni. Ovogodišnji domaćin Sabora je Miroljub Aleksić, vlasnik “Pionira” iz Subotice i firme “Alfa” iz Vranja. Pored tradicionalnog takmičenja trubačkih orkestara, na 57. Saboru u ...\nLjajić: Nadamo se da će rešenje za hrvatske takse biti nađeno do kraja nedelje\nMinistar trgovine, turizma I telekomunikacija Rasim Ljajić, izjavio je da se nada da će do kraja nedelje biti nađeno konačno rešenje za problem enormnog povećanja hrvatskih taksi za fitosanitarnu kontrolu voća i povrća uvezenog iz trećih zemalja, među koje spada i Srbija.\nOdržana 97. sednica opštinskog veća\nDanas je održana 97. sednica opštinskog veća opštine Aranđelovac na kojoj je, između ostalog, bilo reči o trošenju budžetskih sredstava u prvom polugodištu.\nRiznica svetitelja – sreda 9.avgust.2017\nLjudi govore – sreda 9.avgust.2017\nDa li biste radili sezonske poslove?\nRTV Sunce Tv Ordinacija Jelena Obradović Konjički klub 08 08 2017\nRTV Sunce Baka Jovanka Uskoković i kokice\nRTV Sunce Ozakonjenje legalizacija bespravno podignutih objekata\nRTV Sunce Prodavnica polovne garderobe\nRTV Sunce Saopštenje Opštinskog odbora SRS\nStrana 29 of 38« Prva...1020«2728293031\t»\t...Poslednja »\nRTV Sunce – Darko frizer o aktuelnim frizurama za Novogodišnje praznike\nRTV Sunce – Jovan Aksentijević učenik Gimnazije u Nedeljnom klubu\nAvganistanski zvaničnici potvrdili planove o povlačenju američkih vojnika\nŠokantan poraz Zvezde u Zadru\n“Građani” brzopotezno osvojili London\nGreta Tunberg izazvala buru na Tviteru fotografijom iz nemačkog voza


Izvor: Vesti-online.com, 28.Avg.2018, 21:51\nPrimirje je postignuto prošlog meseca, a privrednici sumnjaju da će pratiti trajni sporazum o opsežnom rezanju uvoznih tarifa, pokazalo je istraživanje Američke privredne komore u Nemačkoj objavljeno danas.\nAmerički predsednik Donald Tramp pristao je tokom sastanka s predsednikom Evropske komisije Žan-Klodom Junkerom u julu da se uzdrži od >> Pročitaj celu vest na sajtu Vesti-online.com << uvođenja tarifa na uvoz evropskih automobila, pri čemu su obe strane najavile da će pregovarati o smanjenju drugih carina, podseća agencija Rojters.\nOvaj prelazni dogovor je smanjio rizik od eskalacije transatlantskog trgovinskog spora, što je donelo olakšanje pre svega nemačkim proizvođačima vozila i podiglo poslovni moral u najvećoj evropskoj ekonomiji u avgustu.\nMeđutim, istraživanje AmCham-a u Nemačkoj pokazalo je da su direktori kompanija sa obe strane Atlantika i dalje skeptični, s obzirom na to da 71 odsto njih sumnja da se može postići trajni sporazum o smanjenju tarifa.\nViše od 40 odsto nemačkih kompanija koje posluju u Sjedinjenim Državama reklo je da im je od eskalacije trgovinskog spora američko tržište postalo manje važno. S druge strane 20 procenata američkih kompanija koje posluju u Nemačkoj kažu da im je sada nemačko tržište postalo manje važno, pokazuje istraživanje.\nNemačka kancelarka Angela Merkel i američki predsednik Donald Tramp složili su se tokom telefonskog razgovora u ponedeljak da snažno podrže tekuće pregovore između Vašingtona i Brisela o uklanjanju barijera i produbljivanju trgovinskih odnosa, saopštila je Bela kuća.\nVašington traži od EU da ubrza trgovinske pregovore koji su pokrenuti nakon sastanka Trampa i Junkera prošlog meseca, rekli su nemački i američki zvaničnici za Rojters tokom vikenda.


Radio Tivat | Koncert Jasne Jovićević i benda Flow Vertical\n17 апр Koncert Jasne Jovićević i benda Flow Vertical\nPosted at 11:32h in Kultura\tby\tSonja Stilet\nZvuci džeza vibriraće na koncertu Jasne Jovićević u muzičkoj pratnji sekteta i muzičkog repertoara projekta „Flow Vertical“ na koncertu zakazanom za sutra u 20 sati u Zbirci pomorskog nasljeđa u Porto Montenegru.\nKoncert se realizuje godinu u sklopu popularne manifestaciji Mjesec poštovanja džeza u Crnoj Gori JAM 2018, pod ogranizacionom logistikom NVO Jazz Art iz Podgorice.\nJasna Jovićević je saksofonistkinja, flautistkinja i kompozitorka iz Srbije. Završila je Muzičku Akademiju “Franc Liszt” u Budimpešti, a magistrirala je kompoziciju na Univerzitetu “York” u Torontu. Nakon decenije bavljenjem jogom, koja je postala integralni dio njene muzike, prošlog ljeta napravila je svoj projekat Flow Vertical. Kroz muziku ona istražuje zvučne vibracije, njihov uticaj na tijelo, energiju i kreativnost. Album Flow Vertical objaviće uskoro izdavačka kuća FMR Records iz Engleske.\nČlanovi seksteta koji će je pratiti su: Jasna Jovićević (kompozicija, saksofon, bas klarinet, spacedrum), Filip Krumes (violina), Rastko Popović (viola), Dejan Božić (violončelo), Nemanja Mihailović (fagot), Uroš Šećerov (perksije). Saksofonista Wayne Shorter je njena vječna inspiracija, njen muzički guru. Njen ukus se mijenja, zavisno od toga u kojoj je muzičkoj fazi a prednost daje inovativnoj umjetnosti. Njen novi uzor i inspiracija je umjetnica Marina Abramović.\nSponzor koncerta u Porto Montenegru je Turistička organizacija Tivat, a ulaz je besplatan.


Sukobi na sahrani novinarke Al Jazeere u Jerusalimu - Autonomija\nIzraelska policija sukobila se 13. maja sa građanima koji su se okupili u pogrebnoj povorci, prenela je agencija Reuters.\nMaskirani policajci suočili su se sa mnoštvom Palestinaca koji su mahali zastavama i skandirali u kompleksu bolnice Svetog Josifa u istočnom Jerusalimu, koji je pripojio Izrael, pokazuju televizijski snimci.\nIzraelske bezbednosne snage tukle su prisutne koji su želeli da hodaju pored kovčega sa telom Abu Akleh u naselju Sheikh Jarrah, ne dozvoljavajući im da ga nose, piše Al Jazeera Balkans.\nScene nasilja su naglasile rastući gnev zbog ubistva Širin Abu Akleh koje je dolilo ulje na vatru postojećeg sukoba.\nAbu Akleh ubjena je 11. maja dok je izveštavala o izraelskom napadu na okupiranoj Zapadnoj obali.\nPalestinske vlasti su za ubistvo okrivile izraelske snage.\nIzraelska vojska saopštila je 13. maja da je početna istraga „zaključila da nije moguće nedvosmisleno utvrditi izvor vatre od koje je stradala Abu Akleh“.\nAl jazeera | izrael | novinarka | palestina | sahrana | sukobi | ubijena


Lični kontakti ustaljena praksa za dobijanje informacija od javnog značaja - Radio Kontakt Plus\nLični kontakti ustaljena praksa za dobijanje informacija od javnog značaja\n15:37, 06.11.2018Izvor: Radio Kontakt plus\nOkrugli sto o efikasnom ostvarivanju prava na pristup javnim dokumentima, održan je danas u Kosovskoj Mitrovici u organizaciji OEBS-a.\nTransparentnost i odgovornost su dva osnovna načela po kojima jedna lokalna samouprava treba da radi. Pristup informacijama od javnog značaja je zakonom zagarantovan, i institucije imaju obavezu da informišu građane o svim bitnim planovima i programima od javnog interesa. Međutim, praksa pokazuje nešto sasvim drugo - Zakon o pristupu javnim informacijama se ne primenjuje u dovoljnoj meri.\nUčesnici današnjeg okruglog stola navode da opštine na severu Kosova inače primaju mali broj zahteva od strane građana za dobijanje ovih informacija. Smatraju da je razlog to što nisu upoznati sa tim da na to imaju pravo, te da je zato potrebno sprovesti široku kampanju po ovom pitanju. U lokalnim samoupravama na severu Kosova, najveće interesovanje za pristup dokumentima od javnog značaja pokazuju organizacije civilnog društva i mediji.\nS druge strane, skoro nijedna opština na severu Kosova nema službenika za javno informisanje. Informacije se uglavnom dobijaju preko ličnih kontakata.\nPored toga, osim opštine Zvečan, koja koristi savremene metode za komunikaciju, ostale tri opštine nemaju nijedan ustaljen servis komunikacije sa građanima.\nAca Mitić, savetnik gradonačelnika opštine Zvečan kaže da se u ovoj opštini unapredila komunikacija sa građanima zahvaljujući savremenim metodama.\n„Kada se sve sumira, možemo reći da je upotreba IT tehnologija u pristupu informacijama od javnog značaja i učešća građana u procesu donošenja odluka se pokazala kao dobra praksa, i sa svim tim resursima - pomoći međunarodnih donatora i ostalih... poboljšao se trend pristupa informacijama od javnog značaja.“\nJovana Jakovljević, ispred NVO Inter ističe da bez obzira što su u svom radu nailazili na pozitivne odgovore, ipak postoje određeni problemi kada su u pitanju transparentnost i odgovornost lokalnih samouprava.\n„Naša iskustva su bila takva da smo mi išli putem ličnih kontakata i poznastava. Naravno, to nije način na koji lokalne samouprave treba da funkcionišu kada je u pitanju deljenje informacija od javnog značaja, već bi trebalo da postoji neki konkretan mehanizam. Treba da postoji službenik za javno informisanje i da to bude jedna osoba koja je za to zadužena i gde će postojati određeni kanali kome upućuje zahtev, ko je zadužen za obradu tog zahteva, ko je zadužen za slanje odgovora.“\nDirektor NVO Centra za zastupanje demokratske kulture, Dušan Radaković smatra da je civilni sektor taj koji treba da podstiče građane da šalju razne zahteve opštinama, jer kako kaže, sigurno će naići na pozitivan odgovor.\n„Sa kakvim kapacitetima opštine na severu Kosova rade, sa koliko zahteva funkcionišu, bez obzira na to, znam da su ipak vrlo visoko kotirane. Čak su neke opštine na severu Kosova dobile i nagrade jer su transparentno odgovorile na zahteve.“\nIz OEBS-a navode da po postojećem kosovskom zakonu koji je i dalje na snazi, Kancelarija premijera je ta koja treba da implementira Zakon o pristupu javnim informacijama, što je neuobičajena praksa. Iz tog razloga, Kosovo je 2016. godine odlučilo da promeni set zakona koji se odnosi na pristup informacijama od javnog značaja. Nacrt zakona je prošao prvo čitanje u julu, 2018. godine. Nakon usvajanja novog zakona, Kosovo će dobiti dualni sistem, gde će se jedna institucija na jednoj strani baviti pristupom informacijama od javnog značaja, a na drugoj strani će se baviti zaštitom ličnih podataka.


BUDUĆNOST ČOVEČANSTVA - Mičio Kaku | Delfi knjižare | Sve dobre knjige na jednom mestu\nNastavljajući prirodan tok svojih razmatranja iz bestselera Budućnost uma, eminentni fizičar i futurolog Mičio Kaku detaljno izlaže jasnu i uverljivu viziju razvoja održive civilizacije daleko od matične planete. Kaku nam predočava najnovija dostignuća u robotici, nanotehnologiji i biotehnologiji koja bi trebalo da nam omoguće teraformiranje i izgradnju naseljivih gradova na Marsu i drugim planetama. U knjizi Budućnost čovečanstva Mičio Kaku osvaja čitaoce neodoljivim entuzijazmom i vrhunskim poznavanjem aktuelnih dometa u oblasti svemirskih putovanja. Fascinantno je i ujedno inspirativno ovo istraživačko krstarenje po budućnosti u kojoj će se ljudska vrsta možda zaputiti ka svom dugoočekivanom odredištu u dubinama nebeskog prostranstva.\nKomentari čitalaca - BUDUĆNOST ČOVEČANSTVA\nTekst komentara - BUDUĆNOST ČOVEČANSTVA:\n2 + 1 = 9, 2, 4, 3


Jahorinu za vikend posjetilo više od 15 000 gostiju | Palelive.com\nPočetna Jahorina Jahorinu za vikend posjetilo više od 15 000 gostiju\nJahorinu za vikend posjetilo više od 15 000 gostiju\nLijepo vrijeme, idealni uslovi za skijanje i dobra ponuda doveli su proteklog vikenda više od 15 000 gostiju na Jahorinu, rekla je Srni stručni saradnik za marketing i prodaju u Olimpijskom centru Jahorina Zorica Stojanović. Stojanovićeva je istakla da su uslovi za skijanje dosta dobri – trenutna visina sniježnog pokrivača iznosi 65 centimetara, temperatura je minus sedam stepeni Celzijusa, vertikalni transport je u funkciji, osim ski-lifta Skočine dva.\n„Očekujemo nove snježne padavine koje bi, svakako, produžile skijašku sezonu i do aprila. Jahorina je već decenijama sinonim za dobro skijanje, pa se nadamo da će oni koji još nisu odlučili gdje će provesti odmor izabrati baš Jahorinu“, rekla je ona.\nPrema njenim riječima, i tokom vikenda sistem za vještačko zasnježavanje bio je u funkciji poboljšavajući uslove za skijanje na kritičnim prevojnicama Ogorjlice jedan i Ogorjelice dva.\nOna je podsjetila da je radno vrijeme vertikalnog transporta od 09.00 do 16.00 časova, a dnevna cijena ski-pasa za odrasle je 30 KM, a za djecu do 15 godina 20 KM, dok je poludnevna cijena 20 KM, za djecu 12 KM.\n„U dane vikenda najveći problem je nedostatak parking prostora, za šta se što prije mora iznaći rješenje“, naglasila je Stojanovićeva.\nStojanovićeva je ponovila da su od 15. januara snižene cijene smještaja u hotelu „Bistrica“, tako da polupansion košta 65 KM.\nPrethodni članakNa Palama održano drugo Svetosavsko takmičenje mladih matematičara\nNaredni članakFirme sa Pala potražuju imovinu u Hrvatskoj


Pobeda košarkaša Spartaka | www.subotica.info - Dešavanja, najave, intervju, sve o Subotici\nPočetna » Sport » Pobeda košarkaša Spartaka\nPobeda košarkaša Spartaka\nSub, 14.03.2020 - 23:02 -- dejan.vukovic\nSpartak – Mladost 96:82 (26:24, 19:22, 22:22, 29:14)\nSubotica, Hala sportova, sudije: Radosavljević, Petković, Šoškić.\nSpartak: Simjanovski 12, Krstanović 12, Petrov 17, Kuridža 6, Barna 38, Radisavljević, Bijelić 7, Mirović 4.\nMladost: Žigon 3, Trajković 16, Todorović 20, Vuletić 17, Ilić 10, Vejnović 7, Savić, Paunović, Stanisavljević 4, Dimitrijević 3, Miloradović 2.\nKošarkaši Spartak zabeležili su još jednu pobedu na domaćem terenu. U većem delu meča utakmica je bila rezultatski izjednačena, sve do početka završne deonice kada su domači košarkaši odigrani odličnu odbranu. Istakao se Andrej Barna postigavši čak 38 poena.\nSpartak je imao četiri poena prednosti u 4. minutu, posle koša Simjanovskog. Barna uskoro donosi Subotičanima šest poena viška na polovini prve četvrtine. Ilić je sa linije slobodnih bacanja vratio goste u igru, a Vejnović doneo poravnanje, 22:22, I početom druge četvrtine Subotičani su uspeli da steknu minimalnu prednost, a košem Barne poveli sa pet razlike. Usledio je period kada su poeni bili retkost, a zatim Spartak opet preko Barne stiže do četiri poena viška. Poslednji momenti pripali su gostima koji su na poluvremenu imali pola koša prednosti.\nGosti su posle poena Vuletića poveli sa 55:51 početkom treće deonice. Trojkama Kuridže i Petrova te košem Simjanovskog uz zvuk sirene Spartak je u završnu četvrtinu ušao sa pola koša zaostatka. Zaigrali su subotičani odlično u odbrani početkom završne četvrtine. Barna je vezao osam poena za vodstvo od 75:68 u 33. minutu. Uskoro novu vrednu trojku postiže Petrov, a na nešto više od tri minuta pre isteka meča Spartak stiže do dvocifrene prednosti, što je bilo dovoljno da se meč mirno privede kraju.\nKošarkaši nadigrali Fer plej iz Niša\nKošarkaši Spartaka prekinuli negativan niz\nNovi poraz košarkaša Spartaka\nPoraz košarkaša od Pirota\nПрекршајни суд: Још пет прекршилаца наредбе о ограничењу кретања


Izlazak iz sopstvene senke - BIGportal.ba\n25 Januara, 2020 25 Januara, 2020 0158\nKonferencija o Libiji u Berlinu pokazala je da Nemačka izlazi iz „faze uzdržanosti“ i sve uočljivije pokazuje ambicije i aspiracije da u vremenima radikalnih promena i dramatičnih izazova igra značajniju ulogu na globalnom planu, kao i šta o njenoj spoljnoj politici i poziciji misle u Vašingtonu, Moskvi i Parizu\nNemački mediji s razlogom aplaudiraju kancelarki. Uspešno je okončala riskantnu „libijsku operaciju“. Još u predvečerje „samita kakvog Berlin nije video“, isti ti mediji su je upozoravali da se kreće ivicom diplomatske provalije, između teškog fijaska i trijumfa.\nAko je trijumf u ovom slučaju možda prejaka reč, jedno je sigurno: Angela Merkel je nesporno ostvarila gotovo nemoguću misiju. Za veliki okrugli sto u kancelarskom uredu dovela je sve aktere razarajućeg libijskog građanskog rata, oštro sukobljenih interesa i namera, a koji su ga, po broju upletenih u njegovu užarenu lavu, učinili svetskim.\nUz predstavnike neposredno zaraćenih strana, premijera Fajeza el Saradža, čija je vlast svedena praktično na Tripoli, i odmetnutog generala („feldmaršala“) Halifa Haftara, koji, gospodareći ogromnim prostranstvom pustinjske zemlje, nezadrživo juriša ka prestonici, za stolom su se našli zvaničnici SAD (Tramp je izostao, što je dalo povoda za spekulacije o lošim odnosima sa Merkelovom), Kine, lideri Rusije, Velike Britanije, Francuske, Turske, Italije, Egipta, Alžira, Ujedinjenih Arapskih Emirata, Republike Kongo, prve ličnosti Ujedinjenih nacija, Evropske unije, Afričke unije i Arapske lige.\nSama ta činjenica je nesporan uspeh, bez obzira na sudbinu berlinskog sporazuma kojim su se svi učesnici, bez izuzetka, obavezali kako će sve učiniti da se nesrećnoj zemlji, u kojoj osam godina besni građanski rat, vrate trajan mir i stabilnost (što je, uprkos svemu tome, krajnje neizvesno!). Bila je to kancelarkina svojevrsna premijera planetarnih razmera: realizovala je prvi put jednu inicijativu globalnog značaja. Ona sa Ukrajinom bila je u tandemu s tadašnjim francuskim predsednikom Olandom a samit lidera Zapadnog Balkana („berlinski proces“) bio je, ipak, regionalnog karaktera.\nMerkelova je ovom inicijativom izvukla i sebe i svoju zemlju iz naglašene uzdržanosti i senke uslovljene, prevashodno, nemačkom prošlošću i istorijom. Učinila je to diplomatski, još, očigledno, nespremna da to čini i vojno. Njenoj naslednici na partijskom kormilu, i pretendentkinji na kancelarski tron (trenutno s tankim izgledima) Anegret Kramp Karenbauer bliska je, međutim, ideja da Bundesver (a trenutno je ministarka odbrane) u dogledno vreme zaigra ulogu i svetskog policajca.\nU svakom slučaju, Nemačka traga za novom, i vidljivijom, ulogom na svetskoj sceni. Više diplomatski, za šta ima političke i posebno ekonomske moći, nego, ne bar za sada, vojno, s nedovoljno takve moći za globalnog „igrača“. Čini to iz sopstvenog interesa. Ali i sve učestalije na insistiranje drugih. Iz njihovih interesa, koji ne moraju uvek da budu i nemački.\nTo bi trebalo da bude raskid s pozicijom u kojoj je Berlin (po „Špiglu“) čekao često da „druge zemlje rešavaju probleme koji se tiču i Nemačke“. Nema ga na uvek politički trusnom Bliskom istoku (iako je reč o neposrednom evropskom susedstvu), koji direktno pogađa nemačke interese. Premalo čini da se spasi sudbinski važan nuklearni sporazum sa Iranom, u čijem je nastanku i sklapanju Nemačka učestvovala. U delikatnim odnosima s Rusijom i Turskom nema dugoročne strategije.\n„Špigl“ konstatuje da je kancelarka „ostala bez reči“ na evropske vizije francuskog predsednika Emanuela Makrona. Ostala je zatečena pred činjenicom da SAD predvođene Donaldom Trampom ne pokazuju više poseban interes za bezbednost Starog kontinenta. A toliko je očiglednih razloga za naglašeno nemačko angažovanje: epohalne promene uzrokovane globalizacijom i digitalizacijom, povratak nacionalizma i protekcionizma, kriza demokratije, Evropske unije i Zapada, klimatske promene. Berlin na sve to, na taj „pakleni tempo“ promena, reaguje „nemački flegmatično“.\nNemačka politika se, po oceni „Špigla“, na „kraju ere Angele Merkel“ bavi previše sobom. Kako tu činjenicu doživljavaju najvažniji nemački partneri? To je podstaklo ovaj (uticajni) nedeljnik da „opipa puls“, u nekoliko zemalja, i sazna među tamošnjim ekspertima kako se gleda na Nemačku i šta se od nje očekuje: u SAD, Rusiji, Francuskoj, Kini i Poljskoj.\nNAJAVE BEZ ZAVRŠNICE\nMnogima od njih je neshvatljivo zbog čega Berlin „premalo hoće“, čude se zvučnim i pretencioznim najavama koje ostaju bez pokrića i završnice. Tako su zvučno najavljivane „nova istočna politika“ (poput one čuvene i učinkovite politike koja je njenom tvorcu Viliju Brantu donela Nobelovu nagradu za mir) i „multilateralna alijansa“, koja bi obuhvatila i zemlje poput Japana, Australije i Kanade a koju je inicirao aktuelni šef diplomatije Hajko Mas, od čega ništa nije bilo.\nS one strane Atlantika se oštro zamera što „tako bogata“ Nemačka premalo izdvaja za odbranu. Onih famoznih dva odsto bruto nacionalnog proizvoda. Iako to čini glasno i resko, Donald Tramp u tome nije usamljen. Gnevne su i demokrate: umesto da više troši na sopstvenu i evropsku bezbednost, Berlin, eto, energetskim aranžmanima finansijski izdašno podržava, i ojačava, „autokratiju u Kremlju“. Dve stranke su pokazale neuobičajeno jedinstvo usred žučnih svađa oko predsednikovog opoziva prilikom glasanja u Kongresu o uvođenju sankcija firmama koje učestvuju u izgradnji „Severnog toka 2“.\nVašingtonski eksperti potvrđuju ono što je, svojevremeno, ne bez gorčine, konstatovala nemačka kancelarka posle izbora Donalda Trampa za predsednika: da se Evropljani ne mogu više oslanjati na Ameriku, moraju uzeti sopstvenu sudbinu u svoje ruke. I ne samo kad je reč samo o Starom kontinentu. Evropljani se moraju suočiti, rečeno je izričito novinarima „Špigla“, sa činjenicom da su odgovorni za „svoje susedstvo“, uključujući i Bliski istok.\nAmerika je, navodno, „sita ratova“. Sledi nova era njenog izolacionizma, u čemu su saglasni Tramp i njegovi izazivači iz demokratskog tabora, Elizabet Voren i Berni Sanders. Nemačka bi iz toga morala da izvuče konsekvence: u slučaju da „vaskrsne“ Islamska država, ili u Iraku bukne građanski rat, Evropljani će se neminovno sami, bez američke pomoći, suočiti i nositi s posledicama.\nKAD PARTNERI POSTANU RIVALI\nA šta misle, i kako na Nemačku gledaju, Kinezi? Za njih je Berlin, a ne Brisel, „ključ za Evropu“. Nemačka je treća sila, pored SAD i Rusije, s kojom se Kina upoređuje i meri. Na nju se dosad iz Pekinga gledalo kao na „ekonomsku velesilu“, koja je, naglašeno orijentisana na izvoz, i kao Kina, takođe naglašeno zainteresovana za stabilnost u kriznim regionima, bezbednost trgovačkih puteva i nesmetani proces globalizacije. A upravo ekonomija pokazuje koliko se situacija u međuvremenu radikalno promenila kad je reč o ekonomskoj moći: kineski bruto nacionalni proizvod je, trenutno, triput veći od nemačkog.\nRevidirao se, takođe, i pogled iz Pekinga na Berlin: od partnera, koji su se dopunjavali, Kina i Nemačka su postali rivali. Ne samo ekonomski. Nastalo je, i političko i geostrateško rivalstvo. Kineze je „začudila“ ideja ministarke odbrane i liderke vladajuće Hrišćansko-demokratske unije (CDU) Anegret Kramp Karenbauer da Nemačka proširi, kad je reč o politici bezbednosti, sferu uticaja i na „zapadni Pacifik“. To ih je uverilo kako Nemačka želi da i politički, a ne samo ekonomski, igra globalno veliku ulogu.\nPeking je, očigledno, iritirala ranije spomenuta ideja i inicijativa šefa nemačke diplomatije o „multilateralnoj alijansi“, koja bi uključivala Japan i Australiju, a isključivala Kinu. Kad ga je njegov kineski kolega Vang Ji pitao zbog čega nema Kine, Hajko Mas je lakonski, i neuverljivo, odgovorio kako je Kina „prevelika da bi bila deo te alijanse“.\nNemci, inače, zapažaju kako se „menja ton“ u dijalogu s kineskim partnerima: istočnjaci nastupaju s naglašenijim samopouzdanjem koje se graniči s nadmenošću i – pretnjom: iz Pekinga su, na primer, „natuknuli“ nemačkim partnerima, dok se Berlin još koleba oko „Huaveja“, tj. njegovog učešća u izgradnji 5G mreže u Nemačkoj, koliko je nemačka privreda, posebno njena ključna branša, automobilska industrija, zavisna od Kine…\nRusi su, dakako, bili veoma zainteresovani da vide šta će se dogoditi sa zvučno najavljivanom „istočnom politikom“ Berlina. I – ništa! Eksperte u Moskvi čudi zbog čega se nemački zvaničnici ponašaju naglašeno uzdržano i u pitanjima koja se neposredno tiču njihove zemlje. Primer: gašenje rusko-američkog sporazuma o raketama srednjeg dometa ili sudbina nuklearnog sporazuma s Teheranom.\nS druge strane, u Moskvi su sa zadovoljstvom registrovali činjenicu da je Nemačka čvrsto stala iza „Severnog toka 2“, uprkos snažnom američkom pritisku i sankcijama. To zadovoljstvo nije bilo isključivo motivisano ekonomskim razlozima i interesima: za Ruse je to bio „test“ za proveru nemačkog držanja i pouzdanosti.\nDa se Nemačka, pod američkim pritiskom, distancirala od „Severnog toka“, mi ne bismo znali, rekao je novinarima „Špigla“ ekspert za spoljnu politiku Fjodor Lukjanov, kako se treba odnositi prema Evropi „koja ne može da (od)brani sopstvene interese“. Za Ruse je Nemačka, dugoročno, izuzetno važna. Kratkoročno, zvanična Moskva se, međutim, više orijentiše prema Francuskoj: Makron ima inicijativu, nešto predlaže, na šta Putin pozitivno reaguje. I to se oseća.\n„Špigl“ konstatuje da zvaničnicima u Parizu nije jednostavno da shvate šta se zaista događa u Berlinu. Nekad pouzdani Nemci postali su, najednom, nepredvidljivi. Na kormilu vladajuće CDU našla se Karenbauerova, za koju niko ne može predvideti da li će naslediti Merkelovu i na kancelarskom tronu. Drugu stranku vladajuće koalicije, Socijaldemokratsku partiju, trenutno vodi dvojac političara za koje u Francuskoj niko nije čuo. Makron je računao na snažno nemačko partnerstvo u reformisanju EU, izgradnji zajedničke odbrane, poboljšanju odnosa s Rusijom.\nMakron je bio uveren da će Berlin deliti s njim „hitnost i važnost“ zajedničkog angažovanja u mnogim geopolitičkim pitanjima. Francuzi očekuju „nemački odgovor“ na radikalnu promenu međunarodnih odnosa, na zajedničku evropsku politiku kad je reč o klimi, na izazove koje donosi verovatna pobeda Donalda Trampa na predsedničkim izborima. Ništa od svega toga. Naglašena pažnja s kojom su u Parizu dočekani lideri stranke Zelenih pokazuje s „koliko čežnje“ Francuzi očekuju moguće političke promene u Berlinu.\nŽENSKI NOVI TRIO\n„Špigl“očigledno veruje da bi i pre eventualnih promena posle izbora za Bundestag (2021), već ove godine nemački „ženski trio“ – kancelarka Angela Merkel, ministarka odbrane Anegret Kramp Karenbauer i šefica Evropske komisije Ursula fon der Lajen – mogao nešto „da pokrene u Evropi“: nova predsednica Evropske komisije ima „izvanredne odnose“ s francuskim predsednikom. I „direktnu vezu“ s kanecalrkom. A Merkelova bi, na kraju karijere, mogla, oslobođena stranačkih obzira i obaveza, da nastupi slobodnije i hrabrije. I da pokrene letargičnu nemačku spoljnu politiku.\n„Špigl“ konstatuje da Nemci počinju, istina sporo, da se „navikavaju na pomisao“ da bi njihova zemlja trebalo da igra značajniju ulogu u međunarodnim odnosima. Uključujući i vojno angažovanje. A nemačka spoljna politika bi, eto, konačno trebalo da izađe iz „faze adolescencije“ i sopstvene senke…


UKLJUČEN JE ASTRO ALARM: MESEC KVADRAT NEPTUN\nDobrodošli u “Astro alarm” u kom vas upozoravam na predstojeći iritabilan aspekt koji će da grade tranzitni Mesec iz Strelca i Neptun koji se nalaziu Ribama. Reč je napetom kvadratu od 90 stepeni koji će da se aktivira večeras u 18:52 časova. Mesec putuje kroz prirodno deveto astrološko polje, dok se neptun nalazi u dvanaestoj kući prirodnog horoskopa.\nASTRO ALARM ZA PETAK 21.07.2017. (SUNCE KVADRAT URAN) ŠTA MOŽEMO DA OČEKUJEMO?\nPoštovani čitaoci pred nama je dan u kom imamo aktivan izazovan aspekt između tranzitnog Sunca iz znaka kardinalnog i vodenog Raka i Urana koji se nalazi na 28 stepenu vatrenog i kardinalnog Ovna. Sunce je u prirodnoj četvrtoj kući horoskopa, dok se Uran nalazi u prvom prirodnom astrološkom polju. Ovaj kvadratni aspekt počeo je da deluje noćas u 02:26 časova po srednjeevropskom vremenu.\nASTRO ALARM ZA ČETVRTAK 20.07.2017. (MESEC OPOZICIJA SATURN) ŠTA MOŽEMO DA OČEKUJEMO?\nPoštovani čitaoci dobro došli u "Astro alarm" u kojem i ovog puta akcenat stavljam na izazovne planetarne aspekte koje ćemo da imamo na snazi. Cilj ovakvih objava nije da uplašim bilo koga od vas, nego da preventivno delujemo i sprečimo neprijatnosti koje mogu da se dešavaju u ciklusu kada planete međusobno obrazuju negativne aspekte. Ovog četvrtka tranzitni Mesec iz Blizanaca imaće opasnu i negativnu opoziciju sa retrogradnim Saturnom u Strelcu.\nASTRO ALARM: NA SNAZI JE KVADRAT MESECA I SATURNA. ŠTA NAM TO DONOSI?\nDobrodošli u rubriku "Astro alarm" u kojoj vas uvek na vreme upozoravam na važne planetarne aspekte i to sve s ciljem da izbegnete neprijatnosti i eventualne opasnosti. Ovog petka na snazi imamo iritabilan aspekt koji će da grade Mesec i Saturn. Tranzitni Mesec putuje znakom Riba i dvanaestom kućom prirodnog horoskopa, dok se Saturn retrogradno kreće znakom vatrenog Strelca odnosno kroz prirodno deveto polje horosokopa.\nASTRO ALARM ZA SUBOTU 01.07.2017.\nPoštovani posetioci dobrodošli na portal Webastrolog.info koji mesečno beleži preko 500.000 poseta iz svih krajeva sveta. Hvala vam za ogromno poverenje i pažnju. Pred vama su redovi u kojima ću da vas upozorim na iritabilne mesečeve aspekte. Ovo je rubrika "ASTRO ALARM". Tranzitni Mesec putuje znakom vazdušne Vage, dispozitor mu je Venera koja se nalazi u zemljanom Biku u drugom polju prirodnog horoskopa.\nASTRO ALARM: MARS OPOZICIJA PLUTON 02. JULA 2017. ŠTA MOŽEMO DA OČEKUJEMO?\nTranzitni Mars i dalje putuje četvrtim poljem prirodnog horoskopa kroz znak vodenog i kardinalnog Raka. Mars je veoma oslabljen u ovom znaku, a kada tome dodamo i negativne aspekte koje će da gradi sa Plutonom i Uranom onda je zaista vreme da povučemo ručnu i da mirujemo kako bi lakše podneli iritacije koje su ispred nas. Naime, 02. jula imaćemo najjače dejstvo opozicije Marsa iz Raka sa Plutonom u Jarcu, ali se već uveliko oseća ulazeća opozicija, zato OPREZ!


Goodyear 195/65 R16 UG\nMichael Dunlop Suzuki GSX-R\nIzložen pobjednički motocikl sa Isle of Man TT\nJoš uvijek “oblijepljen” mušicama sa ostrva Man, ovaj pobjednički Suzuki GSX-R 1000 iz 2017. godine biće izložen na štandu japanskog proizvođača pored aktuelnih modela. za 2018. godinu ponuda Suzuki motocikala je dopunjena sa potpuno novim SV650X koji...\nPrvi put je ovo takmičenje održane davne 1907. godine, i od tada je trka vožena svako godine osim za vrijeme svjetskih ratova (1915-1919, 1940-1945). Jedna od najopasnijih trka na svijetu, na kojoj vozači postižu brzine i do 325 km/h, i na lokalnoj...\nJoš jedan veliki opoziv?\nNjemački brend, BMW ovih dana je suočen sa povlačenjem dotočkaša. Naime, ovaj brend je nekada važio za najpouzdaniji brend, ali sada se suočavaju sa curnjeme goriva i to na više od 50.000 dvotočkaša. Naime, određeni primjerci njegove R, K i S serije...\nLegendarna Vespa Primavera vraća se na velika vrata. Ovim potezom jedino možemo da zaključimo da je je Piaggio odlučio da igra na sigurnu kartu, a povratak legendarne Vespe čini se kao idealno rješenje. Ovaj model lansiran je davne 1968. godine, pa se još...\nBogatiji za još jednog člana\nElektriričnom Freeride E modelu i benzinskom Freeride 350 primjerku, Austrijski brend je dodao još jednog novog člana. Riječ je o novom motoru Freeride 250R, off-road dvotočkašu, koji pokreće jednocilindarski dvoktaktni motor zapremine 250 ccm. Od većeg...\nJapanci dobili osvježeni motor\nNovi Kawasaki W800\nRetro izgled je definitivno ponovo u modi, pogotovo u Japanu koji posljednjih godina guta sve što se pojavi u takvoj formi. Kawasakijev model W800 možda je nastao kao dvotočkaš koji neće van granica Japana, ali je on vrlo brzo došao i na...\nDirektni nasljednici moto-ikone iz 1921. godine - Moto Guzzi California 1400 Touring i Custom i danas se ručno proizvode u italijanskom gradiću Mandello del Lario, a svojim stilom i inovacijama tvore čistu prekretnicu u istoriji jedne od najstarijih...\n„Red Dot award“ za Ducati 1199 Panigale\nDucati ovih dana može da se sa ponosom pohvali još jednom prestižnom nagradom. Žiri koji je bio sastavljen od 37 članova, odlučio je da baš Ducati-u 1199 Panigale najbolji model u kategoriji dizajna proizvoda. Dizajneri, arhitekte i kompanije iz čak 54...\nMotocikl – BMW Concept Ninety\nOživljavanje duha prošlosti\nOva godina je posebna za BMW Motorrad i to iz dva razloga. Prvi je što se ove godine proslavlja 90 godina postojanja proizvodnje pionira među dvotočkašima, a drugi je što se ove godine navršava i 40 godina od predstavljanja ikone, BMW-a R90S. Stoga je BMW...\nHusqvarna TR650 Terra/Strada\nZa drum i blato\nUlazeći pod kapu BMW-a, tehnička naprednost i veliko iskustvo u gradnji off-road i drumskih motocikala dobili su jednu sasvim novu dimenziju, koja je rezultovala konstantnim rastom prodaje u posljednje dvije godine. Novi street bike modeli Husqvarna TR650 Terra...


Euromont logistic | Informacione Tehnologije\nTehnologija je srž današnjeg poslovanja i način na koji se koriste tehnologije je veoma važno. Sistem našeg poslovanja nije samo tehnologija, to su i iskusni ljudi koji koriste vrhunski hardver i softver da bi nadmašili potrebe korisnika naših usluga. Euromont Logistic ima rešenja koja su potrebna za jednostavan rad:\nVisoka dostupnost sistema za centralno arhiviranje podataka kako bi se osigurao kontinuitet poslovanja.\nRad sa sigurnim mrežnim sistemom.\nSigurnost podataka i brzina pristupa je obezbeđena kvalitetnim i pouzdanim server računarom koji garantuje sigurnost podataka i zagarantovanu brzinu pristupa putem stabilne i brze mrežne infrastrukture.\nElektronska razmena podataka putem aplikacije.\nIntegracija koja zahteva sinhronizaciju podataka i aplikacija, hardware-a i mrežne infrastrukture.\nRešenja za sve posebne zahteve za obeležavanje i praćenje robe.\nFokusiramo se na ekonomična i blagovremena rešenja u poslovnim aplikacijama, integraciji sistema i u infrastrukturnim prostorima.\nNadgledanje i merenje produktivnosti.\nBarkodiranje / RF uređaji.\nRFID (daljinsko slanje i prijem podataka).\nOn-line podrška 24/7/365 za aplikaciju.\nImplementirali smo najsavremenija IT rešenja sa ciljem pružanja visokog kvaliteta usluga i povećanja zadovoljstva naših klijenta. Naš Warehouse Management System (WMS) je ključni deo organizacije logističkog lanca i njegova osnovna svrha je kontrola kretanja robe u skladištu putem praćenja i kontrolisanja logističkih procesa. WMS je povezan sa interno razvijenim informacionim sistemom (ERP).\nUsredsredite se na svoju viziju, a mi ćemo Vam pomoći da postignete Vaš cilj!\nZahtev za ponudu možete poslati na : it@euromontlogistic.rs


InfoBrcko.com - Članak je filtriran: Srijeda, 14 Mart 2018\nČlanak je filtriran: Srijeda, 14 Mart 2018\nSporazum o saradnji sa opštinom Donji Žabar i još jedna humanitarna akcija udruženja Beba više Brčko\nNakon borbe za potomstvo koja je trajala 15 godina, Ivanka Mišić, donijela je na svijet dvojicu dječaka,blizance Cvijetina I Vasu. Mališani su ujedno I jedina rođena djeca na području opštine Donji Žabar u 2017.godini a njihovi roditelji su kažu potrošili čitavo malo bogatstvo da bi došli do cilja. Iako žive u trošnoj kući kažu da se zbog svojih sinova tek sada osjećaju bogato.\nAmbasada SAD: Dolazak ruskih Noćnih vukova u BiH negativno utiče na stabilnost\nBosnu i Hercegovinu za vikend zahvata jača promjena vremena uz obilne padavine, prijeti mogućnost novih poplava, a od nedjelje potpadamo i pod blaži hladniji val sa temperaturama i do -11°. Kada se na toplo Sredozemlje prelije hladna zračna masa sa sjeveroistoka Evrope, reakcija dvije suprotnosti povećava intenzitet padavina i intenzivira olujne procese što dodatno pogoršava ionako tešku hidrološku situaciju na Balkanu. Prijete nažalost ponovo obilnije oborine, nerijetko i poplave.\nPrigodnom svečanošću upriličenom na vjetroparku u rad je puštena Vjetrolektrana Mesihovina, prvi objekat te vrste u našoj zemlji.\nVlada Brčko distrikta BiH održala je nastavak 32. redovne sjednice na kojem je usvojila Smjernice za izradu nacrta zakona izmjenama i dopunama Zakona o udruženjima i fondacijama Brčko distrikta BiH.\nGradonačelnik Milić: Budžet Distrikta usvojit ćemo u zakonski predviđenom roku\nNa 42. vanrednoj sjednici članovi Vlade Brčko distrikta BiH usvojili su amandmane skupštinske Komisije za budžet na Prijedlog budžeta Brčko distrikta BiH za 2018. godinu.\nAmel Tuka na Memorijalnom turniru "Mirza Trumić" u Maoči, dolaze i druge velike sportske zvijezde i humanisti\nU organizciji MZ Maoča na malom igralištu kod Doma zdravlja u Maoči 17. i 18. marta sa početkom u 9 sati održati će se Drugi memorijalni turnir u malom fudbalu "Mirza Trumić" na kojem će prisustvovati i poznati atletičar Amel Tuka.\nFilipović: Postoji kapacitet u Skupštini Distrikta da se usvoji budžet za 2018. godinu\nIvica Filipović, potpredsjednik Skupštine Brčko distrikta BiH nakon prvog dijela današnje 27. sjednice Skupštine Brčko distrikta BiH kazao je da postoji kapacitet u Skupštini Distrikta da se usvoji budžet za 2018. godinu i da ne vidi nikakve posebne razloge da dođe do vanredne situacije.


Najgora decenija u istoriji sveta: Zbog čega je oko 1650. gorelo sve od Kine do Engleske? - Telegraf.rs\n07/06/21 | 07:45 ≫ 00:32\nU popularnoj svesti, politička istorija je Istorija. Takvo viđenje stvara pogrešno uverenje da je rat u prošlosti bio stalan, a mir tek sporadičan predah. Zato zbivanja u Evropi i svetu sredinom 17. veka, i čak, u čitavom tom stoleću, mogu proći neprimećeno, kao da su bila savršeno normalna i uobičajena\n„Vešanje”, 11. i najčuvenija od 18 grafika u seriji „Veliki užasi i nesreće rata” od Žaka Kaloa, izrađena u tehnici bakropisa 1633. godine, usred Tridesetogodišnjeg rata (1618—1648). Foto: Wikimedia Commons / Public domain / Rijksmuseum, Amsterdam\nGodine 1639. na Britanskim ostrvima su izbili Ratovi tri kraljevstva, od kojih je najvažniji i najrazorniji bio Engleski građanski rat, okončan pobedom parlamentaraca predvođenih Kromvelom, suđenjem i pogubljenjem engleskog i škotskog kralja Čarlsa I (1649) te privremenom uspostavom republikanskog uređenja (1651), koje će nestati povratkom Čarlsa II u zemlju (1660).\nPortugalija, koja je od 1580. bila u personalnoj uniji sa Španijom, ili, bolje reći, s krunama Kastilje i Aragona koje su bile u rukama dinastije Španskih Habzburga, rešila je 1640. da raskine tu vezu, zbog čega je počeo sporadični rat niskog intenziteta koji će potrajati 28 godina, i biti okončan španskim priznanjem gotove stvari.\nIste 1640. izbio je i Katalonski ustanak protiv španske monarhije (pre svega kastiljanske; koren pobune bilo je nezadovoljstvo prisustvom velikog broja kastiljanskih vojnika u Aragonu), koji će, u ovom ili onom obliku, potrajati 19 godina. 1647. revolucija protiv Španskih Habzburga izbila je i u Napulju, predvođena ribarom Mazanjelom i sveštenikom Đulijom Đenoinom.\n„Kromvel kod Danbara”, Endrju Kerik Gou, 1886. Foto: Wikimedia Commons / Public domain / Tate Britain, www.tate.org.uk / Adam Cuerden\nNapuljska kraljevina tada je postala Napolitanska republika, koju su Španci ugušili već naredne 1648. Iste te godine, Vestfalskim mirom je okončan Tridesetogodišnji rat, koji je Srednju Evropu potpuno razorio u svakom smislu, pre svega Sveto rimsko carstvo, čiji su pojedini krajevi zabeležili gubitak i do 70 posto populacije, a cela zemlja 15—30 posto.\nNikola Tesla i Mocart su voleli ovo slasno jelo, a sigurni smo da ga i vi obožavate\nMir u Vesfaliji, koji je oblikovao savremenu Evropu i koji se smatra početkom modernog doba, kojim je ujedno okončan i Osamdesetogodišnji rat a Nizozemska republika izborila priznanje od strane Španije — potpisan je 24. oktobra. Istog momenta, u Francuskoj, jednoj od potpisnica mira, izbila je Fronda.\nTako se nazivaju dve pobune plemstva protiv kralja Luja XIV (tada 10-godišnjeg dečaka), koje su tokom petogodišnjeg perioda za sobom ostavile, ne toliko opustošenu, koliko zakrvljenu zemlju. Fronda se odigravala paralelno sa Špansko-francuskim ratom (1635—1659), kojeg je gorepomenuti Katalonski ustanak bio deo, a okončana je 1653. godine.\nTada već 15-godišnji Veliki Luj, prinuđen da se tuče protiv prinčeva, plemstva, parlamenata, i većine francuskog naroda, i da ipak izađe kao pobednik, izvukao je iz ovih događaja važne pouke i Francusku na koncu pretvorio u apsolutističku monarhiju. Dve godine kasnije, najveća zemlja u Evropi, Poljsko-litvanska republika, privremeno je nestala s karte sveta.\n„Prijem Velikog Kondea u Versaju”, Žan-Leon Žerom, 1878. Slika prikazuje dolazak princa Luja II od Burbon-Kondea kod kralja Luja XIV posle Bitke kod Senefa, vođene 1674. u okviru Francusko-holandskog rata (1672—1678). Mada završena bez jasnog pobednika, Veliki Konde, kako je general prozvan zbog svoje odvažnosti, njome je sebi osigurao povratak iz izgnanstva, kojeg je dopao zbog učešća u Frondi. Foto: Wikimedia Commons / Public domain / Musée d'Orsay / Firebrace\nOd događaja koji Poljaci i Litvanci nazivaju Švedskim potopom (radilo se o švedskoj invaziji, i u manjoj meri ruskoj), ili samo Potopom, Poljska se možda ni do dan-danas nije oporavila: umrla je trećina stanovništva (četiri miliona ljudi), a po nekim procenama, kulturna baština je stradala više nego tokom nacističke okupacije u Drugom svetskom ratu.\nPoljsko-litvanska republika je do 1660. obnovljena, ali nikada više nije bila evropska sila kao dotad; korak po korak, gubila je jednu za drugom teritoriju, da bi krajem narednog veka, nakon tri ponižavajuće podele Poljske između Rusije, Austrije i Pruske, ponovo nestala s lica zemlje, da se trajno pojavi tek posle Prvog svetskog rata.\nAli vratimo se u 17. vek, samo promenimo kontinent. Posle gotovo tri stoleća carevanja Kinom, najmnogoljudnijom zemljom sveta, 1644. dolazi do unutrašnjeg urušavanja države dinastije Ming, do sloma svega (ukratko), i konačno do pada Pekinga u ruke mandžurske dinastije Ćing, iako su džepovi otpora, poznati kao Južni Ming, opstali do 1662.\nSusedni Japan, pod vlašću kuće Tokugava, koja se zašogunila 1603. a tek 1615. uspela da učvrsti svoju vlast nad čitavom zemljom, okončavši tako 148 godina dugi period građanskih ratova, društvenih previranja i političkih intriga — dakle taj Japan, potpuno drugačijeg političkog, socijalnog i privrednog ustrojstva od Kine, doživeo je sredinom 17. veka slične potrese, mada ne sa sličnim posledicama.\n„Opsada Jasne Gore”, František Kondratovič, 19. vek. Bitka se odigrala decembra 1655. na početku Potopa, invazije na Poljsko-litvansku republiku koja je počela prelaskom švedskih trupa iz Pomeranije na tlo Velikopoljske, oblasti koja vekovima nije videla rata i bila najbogatija u zemlji. Poljaci su pobedili u ovoj bici, spasili svetinju, ikonu Matere Božje Čenstohovske, i možda sprečili formalno uništenje države koja je obnovljena 1660. Foto: Wikimedia Commons / Public domain / Franciszek Kondratowicz / Mathiasrex, Maciej Szczepańczyk\nŠta se to desilo sa svetom u 17. veku — tokom kojega je Poljska videla svega 27 godina mira, Nizozemska republika 14, Francuska 11 a Španija samo tri — sredinom kojega se odigralo više ratova nego u skoro bilo kom drugom periodu zabeležene istorije, sredinom kojega je praktično svaka evropska država bila u nekom sukobu?\nOko laika možda i neće primetiti neku posebnu razliku u odnosu na prethodna i potonja stoleća; ali vešto i izvežbano oko istoričara vidi stvari i procese koji nisu tek puke finese, zbog čega mnogi među njima zaključuju da se radilo o Opštoj krizi: tako je i nazivaju.\nPažnju na ovo prvi je skrenuo britanski istoričar Erik Hobsbom u tekstu „Kriza sedamnaestog veka”, koji je 1954. objavio u časopisu „Past end prezent”, kom prilikom je i skovao sam pojam; tekstom „Opšta kriza sedamnaestog veka”, koji je napisao, i u istom listu 1959. objavio, takođe britanski, istoričar Hju Trevor-Roper, koncept je postao opštepoznat nauci.\nRazlike u gledištima između ova dva istoričara, ipak, nisu male. Hobsbom je smatrao da se, što se Evrope tiče, radilo u prvom redu o ekonomskoj krizi; Trevor-Roper je, s druge strane, verovao, da je sredina 17. veka svedočila političkim, ekonomskim i društvenim lomovima koji su bili posledica složenog zbira demografskih, verskih, ekonomskih i političkih problema.\n„Potraga za demonima po planini”, kineska slika nastala tokom kasnog perioda vladavine dinastije Ming, negde između 1612—1644., na kojoj se mogu videti kako su ratnici u tom periodu bili obučeni i naoružani. Foto: Wikimedia Commons / Public domain / Metropolitan Museum of Art, www.metmuseum.org / Pharos\nAli po njemu, temeljni uzrok krize bio je sukob između „Dvora” i „Unutrašnjosti”, tj. državnih vlasti koje su bivale sve centralizovanije i birokratizovanije, i oblasnog tradicionalnog plemstva, ukorenjenog na svojim zemljoposedima. Drugorazrednu ulogu on pridaje intelektualnim i verskim promenama koje su doneli humanizam, renesansa i protestantska reformacija.\nStvari, međutim, možda nisu baš tako jednostavne; ipak pričamo o procesima koji su se odvijali na geografski udaljenim prostorima, da ne govorimo o tome da ni sve zemlje u Evropi nisu prolazile kroz identična iskušenja i bile na istom nivou razvoja, mada jesu bile na sličnom, i jeste birokratija počela svuda da se širi u 16. i uzela maha u 17. veku.\nMeđutim, šta ćemo s Kinom, gde je birokratizacija počela još krajem 3. veka pre nove ere, dakle, 2.000 godina ranije, i bila dalje razvijana od strane svih potonjih dinastija? Ako se lomljavina režima Velikog Minga nije samo pukim slučajem odigrala u tom trenutku, koje može biti drugo objašnjenje?\nNeki misle da je Opšta kriza bila uslovljena klimatskim promenama, pošto se vreme njenog odigravanja lepo uklapa u vrhunac Malog ledenog doba, kada su prosečne temperature na severnoj hemisferi opale, posebno u odnosu na Srednjovekovni topli period.\n„Karl X Gustaf Švedski gleda preko leda Malog moreuza”, Johan Filip Lemke (1631—1711). Slika prikazuje švedskog kralja dok februara 1658. posmatra svoju vojsku koja prelazi preko zaleđenog moreuza između Švedske i Danske. Foto: Wikimedia Commons / Public domain / emp-web-84.zetcom.ch / Alexander Alejandro\nTo je važilo za sva godišnja doba; švedska vojska je početkom februara 1658. peške prešla preko zaleđenog Malog moreuza i napala Kopenhagen. Pre toga, tokom tzv. Grindelvaldove fluktuacije (1560—1630) mnoga proleća i leta u Evropi su bila hladna i vlažna (neki smatraju da epizode društvenih previranja prate klimatsko zahlađenje s razmakom od 15 godina).\nParalelno s tim imali smo tzv. Maunderov minimum (1645—1715. kada je bilo vrlo malo sunčevih pega), brojne događaje El Ninja i abnormalnu količinu vulkanskih aktivnosti (neki klimatolozi smatraju da su ove tri stvari povezane). Sve to skupa izazvalo je na čitavoj severnoj hemisferi propast useva i posledičnu glad, te privredni lom. O nasilju, o kojem je bilo reči u uvodu, da ne pričamo.\nMi ljudi se, u svojoj oholosti, uglavnom ponašamo kao da sve što ima veze s nama zavisi samo od nas, da je sve posledica ljudskih aktivnosti, nečijeg plana, što posebno do izražaja dolazi u teorijama zavere, u kojima ništa ne može biti slučajno, pa čak ni pandemija smrtonosnog virusa, iako su istoriji poznate brojne pandemije u zadnjih nekoliko hiljada godina.\nKada tumačimo istorijske događaje, vodimo se svojom ljudskom ohološću. Poslednje decenije donele su nove uglove sagledavanja prošlosti, ali ni to nije bez svojih opasnosti. Sve se češće čuju teze o uticaju klimatskih i drugih prirodnih faktora na krupna istorijska zbivanja; iako se radi o uzbudljivom polju istraživanja, ne smemo otići u drugu krajnost, koja negira uticaj čoveka, i pritom čak možda odvede ukidanju vlastite odgovornosti.\nRaskrsnica Evrope.1.000 godina istorije: Bojsi promoviše Srbiju, njegova objava će vas oduševiti\nFotografija iz koncentracionog logora i dalje predmet sporenja: Ko je pobio ove ljude?\nBronzana statua oskudno odevene žene izazvala raspravu o seksizmu u Italiji, traže da je sruše\n7. jun 2021 | 10:24\nA 1243 je izgorjela cjela australija i afrika...ko nevjeruje nek provjeri...sta jos znate...rublika za vjerovali ili ne...svasta..a neznate sta ste nekidan rucali...\n7. jun 2021 | 08:45\nLjudi su uvek bili blesavi. Ima takvih I danas. Zeleli bi da se sa nekim mlate. Po mogucnosti sa komsijama, da ne gube glavu tamo negde daleko. Svako neka tu sebe prepozna. Za sta je. Za mir ili mlacenje.\n(UŽIVO) Šok za šokom u Madridu: Šerif dao gol protiv Reala u 90. minutu za novo vođstvo!


source.ba | Državljanin BiH u Austriji pretukao komšiju zbog glasne muzike\nU austrijskom Elisabeth-Vorstadu došlo je do fizičkog obračuna dvojice muškaraca.\nKako je saopštila policija iz Salzburga tuči je prethodio verbalni spor između komšija iz zgrade zbog glasne muzike. Kako navode, tada je 49-godišnji državljanin BiH ušao u zaključani stan 35-godišnjeg državljanina Srbije, nogom udario u vrata stana, prijetio mu ubistvom i udario ga cijevi usisivača koja se nalazila na podu.\nDodaju kako je u napadu povrijeđen 35-godišnjak koji je uspio gurnuti 49-godišnjaka tako da je ovaj pao na tlo i takođe se povrijedio. Po dolasku policije, državljanin Srbije se prema njima ponašao vrlo agresivno, nakon čega je uhapšen i po nalogu tužilaštva Salzburga prebačen u zatvor.\nUhapšen je i državljanin BiH jer se ispostavilo da je u Austriji boravio ilegalno, prenose Nezavisne.


Na današnji dan - 16. Decembar - | Regionalne\nVest: Na današnji dan - 16. Decembar -\nNa današnji dan - 16. Decembar -\n1485. godine - Rođena španska princeza Katarina Aragonska, prva od šest žena engleskog kralja Henrija Osmog. Njihov razvod 1533. godine bez dozvole pape izazvao je englesku crkvenu reformaciju i raskid sa Vatikanom.\n1653. godine – Vođa engleskih parlamentarista u građanskom ratu protiv monarhista Oliver Kromvel proglašen je doživotnim lordom protektorom Engleske, Škotske i Irske.\n1687. godine - Umro engleski ekonomista Vilijam Peti, tvorac teorije radne vrednosti, koji je, prema mišljenju Karla Marksa, postavio temelj političke ekonomije kao nauke. Smatrao je da vrednost robe - prema njegovoj terminologiji - njenu prirodnu cenu određuje količina rada utrošenog za proizvodnju. Za razliku od merkantilista, mada je bio pod njihovim uticajem, tražio je osnovicu privrednih pojava u proizvodnji. Dela: "Traktat o porezima i dažbinama", "Politička anatomija Irske", "Politička aritmetika".\n1773. godine – Nezadovoljna visokim uvoznim carinama i britanskom kolonijalnom vlašću, grupa američkih kolonista, maskirana u Indijance, pobacala je u bostonskoj luci u more sanduke čaja s jednog britanskog broda. Taj događaj, kasnije nazvan “bostonska čajanka”, nagovestio je američki rat za nezavisnost započet 1775. godine.\n1775. godine – Rođena je engleska književnica Džejn Ostin, čije je delo početkom 20. veka svrstano među pisce “velike tradicije”. Smatra se najčitanijim romanopiscem među autorima koji su stvarali pre viktorijanskog perioda. Najpoznatija dela: “Razum i osećajnost”, “Gordost i predrasuda”, “Mensfildski park”, “Ema”, “Nortagentska opatija”, “Nagovaranje”.\n1818. godine - Rođen srpski pisac i diplomata Matija Ban, član Srpske kraljevske akademije, profesor beogradskog Liceja i šef pres-biroa u vreme kneza Aleksandra Karađorđevića. Dela: drame:"Smrt Uroša Petog", "Kralj Vukašin".\n1835. godine – U velikom požaru koji je zahvatio Njujork uništeno je 600 građevina.\n1838. godine – Buri su se, tokom Velike seobe, bežeći od britanske kolonijalne vlasti, sukobili sa plemenom Zulu i u bici na Krvavoj Reci pobili 3.000 pripadnika tog južnoafričkog plemena.\n1859. godine – Umro je nemački filolog Vilhelm Grim koji je sa bratom Jakobom sakupio i objavio čuvene priče i bajke za decu. S bratom je radio i na istraživanju nemačkog jezika, folklora i kulture, a sam se bavio izučavanjem spomenika starog nemačkog jezika. Njegov naučno – istraživački rad karakteriše uzorna preciznost i krajnja kritičnost.\n1882. godine - Rođen mađarski kompozitor i muzikolog Zoltan Kodalj, uz Belu Bartoka najznačajniji mađarski muzički stvaralac 20. veka, u čijim delima je prepoznatljiva melodika i ritam narodne muzike. Napisao je studije o mađarskom muzičkom folkloru i izdao zbirke narodnih pesama. Dela: kantata "Psalmus hungaricus", scenska muzika "Hari Janoš", orkestarsko djelo "Igre iz Galante".\n1885. godine – U Sarajevu je počeo da izlazi srpski književni list “Bosanska vila”, koji je bio veoma cenjen u bosanskim književnim krugovima. Pokrenut kao časopis koji će se baviti srpskom kulturnom baštinom, vremenom je prerastao u ugledni list u kojem su sarađivali istaknuti pisci svih nacionalnosti, kao i književnici izvan bosanskohercegovačkog kruga. Do 1887. godine ga je uređivao Nikola Šumonja, a potom do zabrane 15. juna 1914. godine Nikola Kašiković.\n1899. godine - Rođen engleski pisac, glumac i pevač Noel Kauard, veoma popularan između Prvog i Drugog svetskog rata u Velikoj Britaniji i SAD. Pisao je i režirao drame, komedije i muzičke revije koje se odlikuju duhovitim dijalozima, neočekivanim obrtima i scenskim efektima i prema većini njegovih komedija snimljeni su filmovi. Dela: "Vrtlog", "Pali anđeli", "Laka vrlina", "Reč i muzika", "Privatni život".\n1916. godine – Ubijen je ruski monah i pustolov Grigorij Raspućin koji je, kao tobožnji vidovnjak i čudotvorac uspeo da se nametne za osobu od poverenja poslednjem ruskom caru Nikoli II i njegovoj ženi carici Aleksandri. Ubila ga je grupa oficira da bi spasili ugled monarhije.\n1917. godine – Rođen je engleski pisac Artur Čarls Klark, popularizator astronautike i autor čuvenih naučno-fantastičnih romana, među kojima su najpoznatiji “2001: odiseja u svemiru”, “3001: konačna odiseja”, “Kraj detinjstva”.\n1921. godine - Umro francuski kompozitor, pijanista, dirigent, orguljaš i muzički pisac Šarl Kamij Sen-Sans, romantičar tipično francuskog duha, racionalne muzičke uglađene forme. Dela: opera "Samson i Dalila", tri simfonije, poema "Ples smrti", četiri simfonijske pesme, pet klavirskih koncerata, tri koncerta za violinu, dva koncerta za violončelo, kompozicija za kamerni sastav "Karneval životinja", klavirski trio, dva gudačka kvarteta, svita za violončelo, oratorijum", "Potop", balet "Brbljivica".\n1931. godine – Umro je srpski istoričar i sveštenik Dimitrije Ruvarac, profesor i rektor Karlovačke bogoslovije, od 1882. godine arhimandrit manastira Grgetega. Ustanovio je kritičku školu u srpskoj istoriografiji, uvodeći filološki metod u analizu istorijskih izvora. Autor je brojnih rasprava i studija: “Pregled domaćih izvora stare srpske povesnice”, "Srpska Mitropolija karlovačka oko polovine 15. veka", "Istorija arh. mitr. patrijarške biblioteke".\n1934. godine – Pušten je u saobraćaj prvi beogradski drumski most preko Save, nazvan “Zemunski most kralja Aleksandra”. Dignut je u vazduh u aprilu 1941. godine, a na mestu visećeg mosta podignut je 1957. godine most nezvanično nazvan “Brankov most”.\n1942. godine - Vrhovna komanda nacističke Nemačke je u Drugom svetskom ratu izdala direktivu za borbu protiv partizana, u kojoj je, suprotno odredbama Ženevske konvencije, jedinicama naređeno da upotrebe sva sredstva, čak i prema ženama i deci, i da zbog toga nijedan nemački vojnik ne sme da bude pozvan na odgovornost.\n1944. godine - Nemci su u Drugom svetskom ratu u Ardenima, jakom artiljerijskom pripremom i spuštanjem 1.500 padobranaca, počeli kontraofanzivu na Zapadnom frontu, iznenadivši američke snage. U borbama, okončanim nemačkim porazom, saveznici su izgubili 77.000 vojnika, a Nemci 130.000.\n1944. godine – U avionskoj nesreći iznad Lamanša poginuo je američki džez-muzičar Glen Miler.\n1949. godine - Vođa borbe za nezavisnost Ahmed Sukarno izabran je za prvog predsednika Indonezije posle sticanja nezavisnosti zemlje od Holandije.\n1949. godine - U Bugarskoj izvršena smrtna kazna nad Trajčom Kostovom, dugogodišnjim istaknutim liderom Komunističke partije Bugarske. On je na montiranom političkom procesu u Sofiji osuđen zbog "titoizma".\n1965. godine - Umro engleski pisac Vilijam Somerset Mom, oštar kritičar engleskog građanskog društva. Dosta je pisao i o egzotičnim zemljama. Dela: romani "Ljudski okovi", "Mesec i stoparac", "Kolači i pivo".\n1966. godina - Savet bezbednosti UN na predlog Velike Britanije jednoglasno usvojio ekonomske sankcije protiv režima bele manjine u Rodeziji.\n1969. godine - Donji dom britanskog parlamenta izglasao ukidanje smrtne kazne.\n1971. godine - Indijske trupe zauzele Daku i sutradan se predala pakistanska armija od 90.000 vojnika u Istočnom Pakistanu, pa je nezavisnost Bangladeša, proglašena 26. marta 1971. godine, postala stvarna. Posle proglašenja nezavisnoti izbio je građanski rat u koji se umešala pakistanska armija, ali su indijske trupe 4. decembra 1971. godine objavile rat Pakistanu i priskočile u pomoć "Oslobodilačkoj armiji Istočnog Bengala".\n1993. godine – Šest zemalja članica Evropske unije, Velika Britanija, Nemačka, Francuska, Italija, Holandija i Danska, uprkos protivljenju Grčke, priznalo je Bivšu Jugoslovensku Republiku Makedoniju.\n1995. godine – Savet bezbednosti UN dao je NATO snagama ovlašćenje da preuzmu nadležnost nad mirovnim operacijama u Bosni. Time je okončana misija UNPROFOR-a i stvoreni pravni uslovi da NATO počne misiju nadgledanja sprovođenja mira u Bosni (IFOR).\n1995. godine - Izraelska armija se povukla iz Kalkilije, četvrtog od šest gradova na Zapadnoj obali koji su, prema sporazumu Izraela i PLO, prepušteni palestinskoj samoupravi.\n1997. godine – Petnaest kosovskih Albanaca optuženih za terorizam i pripadnost ilegalnoj organizaciji “Oslobodilačka vojska Kosova” osuđeni su u Prištini na kazne zatvora od četiri do 20 godina.\n2001. godine - Prvi američki brod od 1962, kada su SAD uvele embargo protiv Kube, stigao je u luku u Havani, noseći oko 500 tona smrznute hrane.\n2003. godine - Švajcarski parlament prihvatio je rezoluciju kojom se ubijanje Jermena u otomanskom carstvu tokom Prvog svetskog rata izjednačava sa genocidom.\n2004. godine - Ustavni sud Rumunije potvrdio je izbor Trajana Baseskua za predsednika Rumunije, koji na tom mestu zamenjuje Jona Ilijeskua.


Redakcija – Stranica 31 – Poplave.org\nObjavio Redakcija od 07/06/2017\nSrbija: Potopljeno desetine domaćinstava, ima žrtava\nZbog obilnih padavina koje su u popodnevnim satima zahvatile okolinu Vršca, poplavljeno je više desetina kuća u mjestima Uljma i Šušare, kao i lokalni put. Do […]\nBanjaluka bi mogla uvesti sistem javnih bicikala\nPredstavnici Administrativne službe grada Banjaluka, nextbike kompanije iz Zagreba i Sarajeva i predstavnici Centra za životnu sredinu protekle sedmice organizovali su informativni sastanak čiji cilj je […]\nObjavio Redakcija od 06/06/2017\nPotrebna bolja zaštita biodiverziteta BiH\nIako je jedna od pet država u Evropi s najvećim biodiverzitetom, BiH ne čini dovoljno da bi se ta biološka raznolikost i zaštitila. O značaju zaštite […]


Njemačka rukometna liga želi gledatelje na tribinama | SEEbiz.eu\nObjavljeno: 29.05.2020 / 10:26\n"Naš je osnovni cilj sljedeće sezone stvoriti koncept koji bi gledateljima omogućio gledanje rukometnih utakmica u dvoranama", rekao je za njemačku novinsku agenciju dpa Frank Bohmann, direktor Saveza elitnih rukometnih klubova.\n"Prije nekog vremena poslali smo zamolbu Međunarodnoj rukometnoj federaciji (IHF) da nas na vrijeme obavijestiti o mogućem otkazivanju svjetskog prvenstva. S obzirom na trenutnu situaciju, vrlo je teško predvidjeti da će se ovo natjecanje sigurno održati", dodao je Bohmann.\nTagovi: Njemačka rukometna liga, navijači, koronavirus u Njemačkoj


Gde je i šta radi Mario Gece? - Sportske.net\nGde je i šta radi Mario Gece?\nFudbaler Borusije iz Dortmunda, Mario Gece, koji je u februaru morao da napusti teren zbog poremećaja u metabolizmu, sada se lagano vraća treninzima.\nBorusija zainteresovana za igrača RomeDortmund preti Barsi prijavom kod FIFA!Dembele pristao, da li će i Dortmund?!Fudbaler Borusije najbolji mladi igrač Bundeslige, hoće li ostati u Nemačkoj?Dembele i Barsa - Nije gotovo, novi sastanak!\nPisalo se i da je karijera Marija Gecea pod znakom pitanja, ali to nije slučaj, reprezentativac Nemačke se vratio laganim treninzima nakon što je imao poremećaj metabolizma, i skoro sigurno će biti na raspolaganju Peteru Bošu 7. jula na startu priprema.\n"Srećni smo da je terapija uspela i da ćemo ga gledati ubrzo na terenu", rekao je Mihael Zorc, sportski direktor Dortmunda.\nGece je objavio i jednu fotografiju na Instagramu i to nakon više od pet meseci pauze, a na slici se vidi kako trenira.


Marija Mali sutra daje iskaz u tužilaštvu - KRIK\nMarija Mali sutra daje iskaz u tužilaštvu\nObjavio/la KRIK.rs april 10, 2017\nMarija Mali (foto: N1)\nViše javno tužilaštvo trebalo bi da sutra sasluša Mariju Mali, bivšu suprugu gradonačelnika Beograda Siniše Malog, u vezi sa navodima koje je iznela u intervjuu za KRIK.\nTužilaštvo je Mariju Mali pozvalo krajem februara da da iskaz u vezi sa tvrdnjama da je njen bivši suprug Agenciji za borbu protiv korupcije dostavio netačan izveštaj o imovini i prihodima. Prethodno saslušanje bilo je zakazano za 30. mart, ali je odloženo pošto je tužilac bio na službenom putu.\nMarija Mali je u februaru u intervjuu za KRIK rekla da gradonačelnik Beograda prikriva da poseduje nekretnine, među kojima stan u kompleksu „Oaza“ u Beogradu i dva apartmana na Kopaoniku. Ispričala je i da je bila ucenjena da deo njegove imovine u izveštaju Agenciji za borbu protiv korupcije prikazala kao svoju.\n„Siniša i njegov advokat Igor Isailović došli su na ideju da prikažu da sam posle smrti oca pronašla novac koji sam potom koristila za svakodnevne potrebe. Stigla mi je poruka od Isailovića: ’Marija, treba da potpišeš izjavu za Agenciju za borbu protiv korupcije’. Rekla sam: ’Ne dolazi u obzir, ne želim da radim takve stvari’. Imam tu prepisku sa njim. Onda sam otišla kod Siniše u kabinet i rekla mu: ’Nemoj to da radiš’, ali je on upotrebio svoje pregovaračke sposobnosti da mi objasni kako je to jako bitno zbog dece. Da ja time moram da zaštitim decu. Ja sam, naravno, pre svega, majka“, ispričala je Marija za KRIK.\nNa ovaj način, Mali je prikrio poreklo 95 hiljada evra.\nOna je za KRIK ispričala i da joj je suprug priznao da je organizovao rušenje objekata u Hercegovačkoj ulici u Savamali. Uradio je to, kako je rekla, da bi otklonio smetnje izgradnji projekta „Beograd na vodi“.\n„Ispričao je to kao najobičniji događaj. ’Imao sam problem, neki nisu hteli da se isele. Organizovao sam akciju raščišćavanja. Došli su ljudi u sred noći, malo tamo nešto polupali. Ništa strašno nisam uradio, ali eto sve sam ja sâm organizovao, izveo sam akciju’. To su bile, po njegovim rečima, neke barakice tamo, kolibice“, rekla je Marija Mali.\nMarija Mali je rekla i da zna koja je firma učestvovala u rušenju, ali nije želela da naziv firme iznese u javnost. Detaljnije pročitajte u intervjuu sa Marijom Mali.\nPročitajte šta je otkrila Agencija za borbu protiv korupcije tokom kontrole izveštaja o imovini i prihodima Siniše Malog u tekstu: Izveštaj Agencije o Malom: 24 stana, pranje novca i prikrivanje imovine.


Za vikend o još nekim pitanjima oko kovid propusnica. Testovi kod privatnih laboratorija? - Ozon Media\nTokom vikenda ćemo razgovarati još oko nekoliko otvorenih pitanja, a jedno od njih su i antigenski testovi kod privatnih laboratorija, zato što pojedine privatne laboratorije koriste i neke antigenske testove koji nisu u skladu sa standardima Evropske unije. Tako da moramo da ograničimo da svi kovid sertifikati koji budu izdati budu u skladu sa EU sertifikatima“, rekla je premijerka. Kovid propusnice važiće isključivo posle 22 sata u ugostiteljskim objektima, a one znače potvrda o primanju druge, odnosno treće doze vakcine. Za drugu, ona ne sme da bude starija od sedam meseci od primanja, što znači da ako niste primili treću dozu sedam meseci posle druge, neće vam biti validan kovid sertifikat. Potom, negativan PCR test ne stariji od 72 sata, negativan antigenski test čija validnost je ograničena na 48 časova, kao i potvrda da ste preležali korona virus u prethodnih 7 meseci. Tu je i jedna novina – dovoljna količina antitela. „Juče smo na sednici Vlade doneli odluku da validni budu i oni kovid sertifikati koji će prikazati da imate dovoljnu količinu antitela, što će građani moći da utvrde samo u laboratoriji INEP-a (Institut za primenu nuklearne energije Srbije)“, objasnila je predsednica Vlade. Preko vikenda će vladina Kancelarija za informacione tehnologije i E-upravu imati sastanak sa svim nadležnim institucijama koje su uključene u ovaj sistem, kako bi se tačno znalo kako da proveravaju validnost QR kodova, da od ponedeljka sve bude spremno za potpunu primenu. „Trudićemo se zaista da obezbedimo da nemamo falsifikovanje propusnica, da Ministarstvo unutrašnjih poslova pruži podršku Komunalnoj miliciji i inspekcijskim službama, ukoliko postoje bilo kakvi problemi. Kao i da Ministarstvo pravde i pravosudni organi i pravobranilaštvo bude tu za brzo izdavanje kazni, kako bi svi videli da zaista i mislimo to što kažemo“,dodala je Brnabić.\nNavela je i da je primetno malo povećanje interesovanja za vakcinaciju kod građana, poslednjih dana. „Neće biti lako u prve dve, tri nedelje. Očekujem veliki otpor gostiju, opet, s druge strane, možda će više dolaziti vakcinisani, a nevakcinisani neće. Ne znam, ne znam šta da kažem“, naveo je ugostitelj Miša Relić za N1.


Dubinsko pranje fotelje 350 - Mali oglasi Usluge, servisi\nMali oglas: Dubinsko pranje fotelje 350...\nDubinsko pranje fotelje 350 dinara, dubinsko pranje dvoseda 700 dinara, dubinsko pranje troseda 1.000 dinara. Karcher profesionalni sistem za pranje mebla i nameštaja - dušeka, stolica, tepiha, unutrašnjosti automobila, autobusa, i td. Potpuno uništavanje grinja, neprijatnih mirisa i brzo sušenje. Takodje - kompletno čišćenje i sredjivanje stanova. Radimo i vikendom.\nIdentifikacioni broj oglasa: - 20141030122725\nLink oglasa: https://www.inter.rs/mali-oglasi/20141030122725\t/\nSlični mali oglasi - pranje, dinara, dubinsko, namestaja, stolica, duseka, unutrasnjosti


Lora Buš: Sjedinjene Države bi mogle da učine mnogo kada bi im bilo dozvoljeno\nPrva dama Sjedinujenih Država Lora Buš zatražila je od vojne vlade Burme da dozvoli američkim avionima i brodovima da dostave pomoć zemlji koju je 2. maja opustošio katastrofalni ciklon. Burmanske vlasti su saopštile da je najmanje 78 hiljada poginulo, a da se 56 hiljada ljudi vodi kao nestalo. U intervjuu za nacionalnu Agenciju za emitovanje programa u inostranstvu, Lora Buš je odbacila tvrdnje burmanske vlade da Sjedinjene Države uslovljavaju svoju ponudu za pomoć. Izveštava novinar Glasa Amerike Robert Rafael.\nPrva dama Sjedinjenih Država Lora Buš izjavila je da je uznemirena zbog procene Ujedinjenih nacija da osamdeset odsto ljudi u Burmi, koji su pogodjeni ciklonom, nije dobilo pomoć.\n«Sjedinjene Države bi mogle da učine mnogo kada bi im bilo dozvoljeno. Brodovi naše mornarice u blizini obala Burme su opremljeni sa mnogo stvari za slučaj katastrofe. Na njima su i veliki kamioni za desalinizaciju vode koji bi mogli da se dovezu i obezbede čistu vodu, pijaću vodu za narod. Rekla bih da bi to bilo veoma važno», rekla je ona.\nBurma je pristala da prihvati devet američkih helikoptera koji dostavljaju pomoć, ali su generali zabranili brodovima američke mornarice da dopreme veće pošiljke. Vojni zvaničnici u Vašingtonu su saopštili da Sjedinjene Države upućuju još četiri aviona pomoći, čime se ukupni broj pošiljki povećao na 40. Državni list «Novo svetlo Mjanmara» objavio je da bi američka pomoć mogla da stigne uz «odredjene preduslove», ali je Lora Buš to demantovala.\n«Nema preduslova. Ali rekla bih da mi, iako su to objavile zvanične novine, nismo čuli o tome ništa zvanično. Prema tome, i dalje pozivam vojne vlasti da dozvole Sjedinjenim Državama i narodu Amerike da pomognu – jer naša pomoć može da bude veoma efikasna, zahvaljujući opremi kojom raspolažemo koja je dostupna i koju bi ljudi mogli da iskoriste», rekla je Lora Buš.\nPočetkom ovog meseca, ona je održala konferenciju za novinare u Beloj kući, što je inače retkost. Prva dama je tada pozvala burmanske vojne lidere da brzo prihvate pomoć. Takodje je rekla da je vojna vlada veoma neprikladno reagovala i nije upozorila na ciklon. Lora Buš je sada rekla da će administracija predsednika Buša, iako Burma odbaci direktnu američku pomoć, iskoristiti medjunarodne kanale da pomogne burmanskom narodu.\n«Nastavićemo da saradjujemo sa svim medjunarodnim organizacijama kojima je dozvoljen rad u Burmi: sa Svetskim programom hrane, ASEAN-om, UNICEF-om. Možemo da usmerimo pomoć kroz te organizacije koliko god možemo, kao i sve dobre nevladine organizacije koje rade na terenu», rekla je Lora Buš.\nPrva dama Sjedinjenih Država je zaključila da bi narod Burme trebalo da zna da se cela medjunarodna zajednica trudi da pomogne.


Pali na testovima ! | Narodni pokret Penzosi\nPali na testovima !\nObjavljeno: 16. avgusta 2007. od strane fidel pod Obaveštenja\nPred svaku napornu i dugu sezonu u ozbiljnom klubu kao što je naš potrebno je imati uvid u zdravstveno stanje. Lekarska komisija je ovih dana izvršila seriju testova na našim igračima i došla do zapanjujućih rezultata.\nDok je većina potpuno ili bar delimično zadovoljila, neki prvotimci su potpuno podbacili. Utvrđeno je da Nidža Spejs, Marx, Kepa i Stefan imaju nedopustivo nizak nivo alkohola i holesterola u krvi i urinu.\nŠokirana uprava (koja se i sama umalo istreznila zbog ovog otkrića) odlučila je da brzo deluje i pošalje ih na Zlatibor sa preporukom lekara da što više konzumiraju prevrele i prepečene proizvode od šljive, dunje, kajsije i kruške viljamovke i da nikako ne zaobilaze specijalitete kao što su lepinja sa kajmakom i pretopom.\nIzveštaj sa visinskih priprema se uskoro očekuje i u klubu se iskreno nadaju da su se dotični pridržavali ove terapije, a da se nisu na svoju ruku šetali, udisali svež vazduh, igrali remi ili jamb.\n16. avgusta 2007. u 13:56\nMomci su dali sve od sebe, ali ih je splet okolnosti sprecio. Poceli su da piju pre zvezdine utakmice i do poluvremena su vec bili na dobrom putu. Medjutim, Natalija dobila temperaturu, onaj kreten dao gol za one plave i sve je propalo. Sto se tice remija i jamba, Marina ih ubija sve 😆\n16. avgusta 2007. u 14:36\nNapred momci!Zivela polna diskriminacija! 🙂\n17. avgusta 2007. u 14:56\nDanas se vracam posle duge i naporne pauze\nVisinske pripreme su urodile plodom\n17. avgusta 2007. u 16:09\nMožeš da igraš samo ako obećaš da ćeš s nama na Zvezda-Rendžers obučen u crveno-beli dres i da pevaš celu utakmicu.\n17. avgusta 2007. u 16:36\nI da se slika u tom dresu…\nProf. Petronićijus kaže:\n19. avgusta 2007. u 12:14\nПа да га Тома избаци из куће…\nMike Jordan’s come back


Otrovalo se 60 đaka na ekskurziji?! - Vesti - Hronika - ALO!\nUČENICIMA BEOGRADSKE OŠ „JOVAN MIODRAGOVIĆ” PRESELO ODMARANJE NA TARI\nAutor: R. Briza - M. Dudvarski | 06.06.2015 - 15:47:00h | Komentara: 7\nJake stomačne grčeve, povraćanje, proliv, visoku temperaturu i valjanje po krevetima od bolova u stomaku iskusili su učenici, njih oko 60, beogradske OŠ “Jovan Miodragović” na rekreativnoj nastavi na Tari. Oni su se juče kasno po podne vratili sa te planine, gde su boravili od 29. maja u vojnom hotelu „Beli bor“. U pitanju je šest odeljenja četvrtog razreda, a prema podacima do kojih je „Alo!“ došao, iz svakog je obolelo po desetoro dece.\nĐaci su se sinoć vratili u Beograd | Foto: Vojska Srbije\nValentina Tadić Popović, majka devojčice koja se tamo razbolela, kaže za „Alo!“ da su se deca valjala u sobama po krevetima od bolova i da je za „situaciju“ saznala sticajem okolnosti.\nU Ministarstvu zdravlja kažu za „Alo!“ da ih je o slučaju obavestio Zavod za javno zdravlje „Užice“.\n- Dobili smo informaciju šta se desilo i o aktivnostima koje su tamo preduzete. Čekamo izveštaj. Mi ne možemo više od toga jer nismo nadležni za vojne objekte - kažu u tom ministarstvu.\n- Niko iz škole nije hteo da nam javi šta se događa. Ćerku sam zvala na početku ekskurzije i sve je bilo u redu. Tada mi je ona samo rekla da dve devojčice imaju probleme sa stomakom. Posle nekoliko dana, kada sam se čula i sa ostalim roditeljima, saznala sam da deca imaju zdravstvene probleme, temperaturu, jake grčeve u stomaku, da povraćaju po krevetima. Zamislite, u svakom od šest odeljenja bilo je po desetoro dece bolesno - navodi Valentina.\nOna kaže da je deci učiteljica rekla da se ne brinu i da su im te tegobe od vazduha.\n- Jedna od majki alarmirala je sanitarnu inspekciju, ali su joj oni rekli da nemaju pristup „Belom boru“, pošto je u pitanju vojni objekat. Roditeljima je saopšteno da taj objekat nije dezinfikovan od prethodne grupe i da verovatno tu treba tražiti uzrok bolesti mališana - navodi naša sagovornica i dodaje da je nebriga o deci išla dotle da si ih dok su imala temperaturu vodili u obilazak Mokre gore.\nOdmaralište „Beli bor“ na Tari | Foto: Promo\nVera Šainović, direktorka OŠ „Jovan Miodragović“, nije htela da razgovara o bolesnim učenicima koji su se sa Tare vratili juče u sedam sati uveče. Pošto je saslušala naša pitanja, rekla je:\n- Ne dajem izjave telefonom.\nKada smo joj rekli da ćemo odmah da dođemo kod nje u školu, ona je uzvratila:\n- Nemojte! Još malo, pa idem kući sa posla.\nMinistarstvo odbrane: Deca su donela stomačni virus!\nU Ministarstvu odbrane potvrđuju za „Alo!“ da je u periodu od 29. maja do juče u njihovom hotelu „Beli bor“ boravilo 145 dece.\n- Stanje obolele dece bilo je stabilno i nije bilo potrebe za bolničkim lečenjem. Po nalogu upravnika hotela, deci je hitno obezbeđen nadzor tri lekara i adekvatna ishrana. U hotelu je odmah izvršena dodatna dezinfekcija prostora u kojem su se nalazila deca. Vojna ustanova „Tara“ je angažovala Zavod za javno zdravlje „Užice“, koji je svakodnevno pratio stanje dece. Uzeti su na analizu uzorci hrane, vode, brisevi inventara i ruku osoblja i svi nalazi su bili ispravni. Ustanovljeno je da su virus deca već imala kada su došla u hotel - naveli su u tom ministarstvu.\nOŠ “Jovan Miodragović”


Resor za sport SPP-a organizira turnir u malom fudbalu i šahu | SANA\nHome Vijesti Resor za sport SPP-a organizira turnir u malom fudbalu i šahu\nResor za sport SPP-a organizira turnir u malom fudbalu i šahu\n6. 02. 2020. 12:56\nResor za sport SPP-a ovog vikenda organizira turnir u malom fudbalu i šahu, čime nastavlja lijepu tradiciju sportskih okupljanja. Ove godine je odlučeno da opštinski odbor iz Tutina bude domaćin. Prvi čovjek ovog resora hadži Jonuz Džanković poručio da je interesovanje veliko, a da glavni cilj sportsko druženje i međusobno zbližavanje sa odborima iz svih sandžačkih opština.\nOčekuju se brojne ekipe, kako iz sjevernog, tako i iz Južnog dijela Sandžaka. Prisutni će, dodaje hadžija Džanković, uživati u kvalitetnoj sportskoj manifestaciji.\nUslijedio poziv svim ljubiteljima sporta i druženja da dođu i budu dio ove sportske manifestacije. Pobjednike i najbolje pojedince očekuju brojne nagrade, a očekuje se prisustvo i vrha stranke.\nPrevious articleGori zgrada u centru Novog Pazara\nNext articlePrva žrtva mećave kod Sjenice: Čovek se smrzao u kolima dok se vraćao od ljekara


Emocionalno iskustvo ljubavnog trougla | Sito&Rešeto\nNaslovna Ljubav&Seks Ljubavni odnosi Emocionalno iskustvo ljubavnog trougla\nEmocionalno iskustvo ljubavnog trougla\nSkloni smo da se s njim prilično loše nosimo iz razumljivih razloga. On se ne javlja slučajno, već radi toga jer nas arhetip nagoni da osvestimo porodični trougao ili situaciju iz prošlog života.\nU trouglu se nosimo sa osećanjem ljubomore, tuge, poniženja i izdaje. Emocije trougla su mučne i nose u sebi slabo poštovanje svih učesnika trougla, ali su usmerene na ponavljanje situacije iz svog doma koje traži osvešćivanje. U bilo kojoj situaciji u trouglu pokušavamo nekoga da krivimo za prisustvo trougla.\nTrougao je arhetip, nalazimo ga u kvantnoj fizici, kod Platona i u religiji u Svetom trojstvu i hinduizmu.\nIskustvo trougla može biti najmoćnije sredstvo za transformaciju i rast jer nam otkriva pravu suštinu samog odnosa koji se odigravao u porodici ili prošlom životu.\nTransformacija je teška jer se iskustvo poniženja teško okreće na propitivanje zašto se to događa.\nObično se velika većina oslanja na odbrambene sisteme detinjstva pošto se tako vraćamo u osećaj detinstva ili doživljenog trougla naših roditelja.\nTrouglovi mogu da budu različiti, poput onih serijskih preljuba, ili onih koji se odnose na porodicu. Trouglovi mogu da uključuju i prijateljstva.\nPostoje i trouglovi u kojima nema treće strane, već jedan partner oseća ljubomoru i izdaju zbog posvećenosti poslu, umetnosti ili duhovnom razvoju. Takvi trouglovi mogu da pobude potpuno ista osećanja ljubomore, kao i trouglovi gde postoji treća osoba.\nPročitajte i ovo: Evo zašto se muškarci uvek vraćaju (ali ako to urade, n primajte ih nazad!)\nOnaj ko ulazi u nečiji život, a u vezi je, obično se radi o podeljenoj duši.\nTreća osoba ne može da voli monogamno jer je bila neprestano od detinjstva okružena trouglom konflikta roditelja gde je jedan bio suprotnost drugog i osoba se zbog toga oseća podeljenom.\nNeki trougao može da nastane tako što neki par jako boli nesigurnost i mogu da se osećaju vrlo uplašeno, te da imaju strah od potpune intimnosti, a odbacivanje bi im bilo krajnje nepodnošljivo.\nTada nesvesno stvaraju trougao kao odbrambeni mehanizam. Ako ih jedan partner napusti, oni uvek mogu da se oslone na drugog.\nTo obično nije svesno, ali je moćan motivišući faktor u mnogim truglovima, gde se onda pojavljuje treća osoba.\nPostoje i trouglovi u potrazi za nedodirljivim. Ipak, jako česti trougao jeste onaj u kojem želimo da budemo bliski određenom roditelju. To je trougao koji je motivisan porodičnom dinamikom. Kada trougao ulazi u naš život, bez obzira na tsčku u kojoj se nalazimo, u njemu je neka poruka koju nismo prepoznali.\nAko se obrazac trougla neprestano ponavlja, to je važna poruka nesvesnog. Ako porodični trougao nije osvešćen, može da se vrati, nadajući se da ćemo na nekom dubljem nivou da budemo osvešćeni, a to je nemoguće.\nFrojd govori o Edipovom trouglu, gde se strastveno vezujemo za roditelja suprotnog pola i ulazimo u situaciju suparništva i konkurentnosti sa roditeljem istog spola.\nAko dobijemo ljubav roditelja suprotnog pola, patimo jer nikada ne naučimo da delimo ljubav. Doživljavamo neku vrstu lažne infantilne moći jer osećamo da smo pobedili rivala tj. partnera nekom situacijom.\nU takvom trouglu je čest osećaj svemoći, što nam može zatvoriti vrata za prihvatanje razočaranja u vezi, odnosno, javlja se jaka kontrola i narcisoidni bes.\nAko dečak vidi majku i oca u sukobu u kojem majka pobeđuje, on može da doživi duboku krivicu prema svom ocu. Takođe, možda će da izgubi poštovanje prema ocu, što je već učinila majka.\nDečak muškarca vidi kao nekog slabog i tako se veže samo za žene, odbacujući muški princip. Takvi muškarci se ne povezuju sa drugim muškarcima, već samo sa ženama koje su vezane za druge muškarce.\nNjegov osećaj muškog samopouzdanja i muški seksualni identitet moraju u potpunosti da se oslanjaju na to vole li ga njegove žene i daju li mu veliku pažnju.\nTakođe, ova osoba može da bude treći u trouglu, osoba koja želi da uđe u brak kao ljubavnik, a ne može da bude primljen jer nije bio prihvaćen od roditelja.\nOsoba može bespomoćno da ponavlja Edipov poraz (ubistvo oca koje ne prihvata), te tako doživljava neuspeh u trouglu, iako osoba nije svesna da odnosu pristupa na pogrešan način.\nOva osoba ne uspeva da uspostavi psihološku odvojenost od voljenog roditelja, te ponavlja obrazac odbijanja.\nRešenje je u prihvatanju ljubavi jednog roditelja kao osnove za uspostavljanje daljnjih odnosa jer taj odnos nam omogućava prihvatanje partnera i realne ljubavi koja je onda spremna za rast.\nOvo je samo jedan kratki presek arhetipa trougla, dok Jung ističe kvaternitet, odnos majka, otac, sestra i brat, odnosno, da se odnosi odvijaju u tim relacijama.\nU svakom slučaju, u svakom odnosu vršite transfer, gde primera radi, ako je vladar sedme kuće u nekom odnosu sa Mesecom ili Suncem može nam mnogo toga reći o spomenutom trouglu koji živite, a da ga niste svesni.\nNajbolji primer trougla je Jung koji je imao majku koja je bila hladnija i nije imala vremena za njega i nežna devojka koja ga je odgajala. Ova slika stvorila je ljubavni trougao u Jungovom životu gde je imao ženu koja je bila arhetipska majka, dok mu je ljubavnica bila mlađa žena koja je imala nežna osećanja prema njemu, kao devojka koja ga je odgajala.\nIako je Jung hteo razvod posle toga, njegova žena nije pristala.\nTrougao možemo objašnjavati kao puku prevaru, ali nejasni i zamršeni odnosi naših roditelja mogu da stvore potpuno dve različite ljubavi koje su pogodne za ljubavni trougao.\nTrougao je arhetipska tvorevina koja služi radi otpetljavanja zamršenih odnosa, ali kao civilizacija smo daleko od takvog pogleda na odnose jer prihvatanje ovakvih objašnjenja značilo bi sagledavanje mnogih drugih površnih odnosa koji ljudi imaju prema novcu, deci, poslu.\nNesvesno je velika riznica, ali i tajna koju za sada posmatramo kao nešto tamno, ne razumemo ove zamršene odnose u koje nas postupno utapa svojim igrama.\nPrethodni članakKako prepoznati i razlikovati simptome korona virusa, prehlade i gripa\nSledeći članakGOSPODIN ŽENOHOLIK: Dominantni seksualni predator


Nositelj projekta je Javna ustanova Razvojna agencija Županije Zapadnohercegovačke (HERAG) a partneri na projektu iz Bosne i Hercegovine su Turistička zajednica Županije Zapadnohercegovačke (TZŽZH), Općina Ljubuški i Javna ustanova za razvoj turizma i zaštitu kulturno-povijesnog i prirodnog nasljeđa "Radimlja“ Stolac. Projektni partneri iz Crne Gore su Ministarstvo održivog razvoja i turizma (MRT) i NVO Centar za inicijative iz oblasti održivog turizma (CSTI) iz Podgorice.\nUkupna vrijednost projekta je 466.933,55 EUR, s tim da je za Bosnu i Hercegovinu predviđeno ukupno 269.791,40 EUR od čega Europska unija financira 83,15% a preostalih 16,85% su-financiraju HERAG i partneri. Implementacija projekta je počela u prosincu ove godine i trajati će 24 mjeseca.\nObzirom da će tokom implementacije projekta lokalna kulturna i povijesna baština biti sistematski popisana, proizvodi i usluge unaprijeđeni i standardizirani, a nova turistička ponuda kreirana i promovirana, sve to će doprinijeti jačanju informiranosti turista o ponudi prekograničnog regiona i njegove prepoznatljivosti kao turističke destinacije. Također, doći će i do unapređenja prekogranične suradnje među nositeljima aktivnosti ove regije i jačanja svijesti lokalnog stanovništva o značaju svestrane prekogranične razmjene. Ovo će doprinijeti da se potencijal prekograničnog regiona između Bosne i Hercegovine i Crne Gore prepozna kao dio strategije gospodarskog razvoja.\nViše u ovoj kategoriji: « POTENCIJALNA RANG LISTA KORISNIKA SREDSTAVA IZ FONDA ZA MSP PROJEKTA HOME GROWN BUSINESS\tPotpisani Ugovori sa korisnicima sredstava Javnog poziva za mala i srednja poduzeća (MSP) i fizičke osobe sa područja Županije Zapadnohercegovačke »


Vučević i Jokić odskaču: Trener Orlanda veliča košarkaško umijeće našeg asa - Vijesti.me\n"Uz Nikolu Jokića - mada ima još momaka koji su izuzetno talentovani - njih dvojica odskaču šutem i pasovima. Njegove odluke kada i kome dodati loptu - on ima karakteristike beka. Zbog toga je i tu gdje je, igrač All star nivoa", rekao je Kliford o Vučeviću Edit\n4183 pregleda 4 komentar(a)\nNikola Vučević (Foto: AP)\nVijesti Sport 17. oktobar 2019, 13:20


Mihajlović: Iduće godine izgradnja nove piste na Aerodromu Morava | SEEbiz.eu\nObjavljeno: 30.06.2019 / 08:52\nBEOGRAD – Vlada Srbije nastaviće da ulaže u aerodrom "Morava", koji je otvoren za međunarodni vazdušni saobraćaj, a pre svega u izgradnju nove piste koja će se raditi naredne godine, najavila je potpredsednica vlade i ministarka građevine Zorana Mihajlović.\n„Ove godine će početi da se radi projektno-tehnička dokumentacija za izgradnju nove piste na aerodromu u Lađevcima, kako bi iduće godine moglo da se krene u izvođenje radova, za koje ćemo obezbediti novac u budžetu za 2020. godinu", rekla je Mihajlović.\nOna je dodala da je, pored uvođenja redovnih avio-linija, za razvoj aerodroma „Morava" važno da taj aerodrom postane važan centar za kargo saobraćaj, čemu pogoduje i izgradnja Moravskog koridora koji će povezati Čačak i Pojate, saopštilo je Ministarstvo građevine.\n„Između Aerodroma Morava i Moravskog koridora je manje od pet kilometara vazdušnom linijom. Nema ništa bolje za ovaj kraj i za privlačenje novih investicija u centralnoj Srbiji nego da postoje i autoput i aerodrom", navela je Mihajlović.\nTagovi: Zorana Mihajlović, Aerodrom Morava


skijanje.com :: Ski takmičenja vesti :: Nova zlatna medalja za Tinu Maze\nNaslovna › Vesti › Takmičenja › Nova zlatna medalja za Tinu Maze\nSlovenačka skijašica trijumfom u alpskoj kombinaciji stigla do treće medalje na Svetskom prvenstvu u Beaver Creeku. Srebrna je bila Austrijanka Nicole Hosp a bronzana njena sunarodnica Michaela Kirchgasser.\nNajbolja slovenačka skijašica Tina Maze osvojila je svoju drugu zlatnu, a ukupno treću medalju na Svetskom prvenstvu koje se održava u američkom Vail – Beaver Creeku. Ona je trijumfovala na današnjoj trci kombinacije koja se, da podsetimo, sastoji iz spusta i slaloma.\nSrebrnu medalju uzela je austrijska skijašica Nicole Hosp dok je njena sunarodnica Michaela Kirchgasser bila bronzana.\nNakon prve vožnje spusta na stazi Raptor dužine 2530m te visinske razlike 710m, Slovenka je takođe imala najbolje vreme ispred Švajcarkinje Lare Gut koja je kasnila samo dve stotinke i Austrijanke Anne Fenninger koja je imala zaostatak od 26 stotih.\nMeđutim već tada je bilo jasno da su glavne konkurentkinje Mazeovoj upravo Hosp i Kirchgasser koje su nakon prvog laufa zauzimale četvrto odnosno osmo mesto.\nU drugom, slalomskom laufu, na stazi Kestrel, odlično je vozila Kathrin Zettel, inače 11. nakon prve vožnje, te je izbila na vodeću poziciju. Njen rezultat uspela je da nadmaši njena sunarodnica Kirchgasser baš kao i Nicole Hosp odličnom slalomskom vožnjom.\nAnna Feninger i Lara Gut, ipak specijalistkinje za brze discipline, nisu uspele da sačuvaju prednost iz prve vožnje.\nNakon njih nastupila je Tina Maze. Sigurnom vožnjom, uspela je da sačuva prednost od 90 stotinki u odnosu na Hosp pa je na kraju sa rezultatom od 2:33.37 stigla do svoje devete medalje na Svetskim prvenstvima.\nVeć pomenuta Nicole Hosp ostvarila je ukupno vreme 2:33.59, što je uz zaostatak od 22 stotinke bilo dovoljno za drugo mesto i srebrnu medalju za Austrijanku. Michaela Kirchgasser danas je bila bronzana uz rezultat 2:33.72 (+0.35s).\nZa odličan dan Austrijanki pobrinula se Anna Fenninger koja je osvojila četvrto mesto dok je peta bila Švajcarkinja Lara Gut. Kathrin Zettel na kraju je bila šesta.\nDomaća takmičarka Lindsey Vonn, inače sedmoplasirana nakon prve vožnje, nije uspela da završi slalomski lauf. Na samom početku je „zajahala“ jednu kapiju što je uzrokovalo njenu diskvalifikaciju.\nOdličan dan za Sloveniju potvrdile su Ilka Štuhec osvajanjem sedmog mesta kao i Ana Bucik i Vanja Brodnik, koje su zauzele 11. odnosno 12. mesto.\nMlada hrvatska skijašica Andrea Komšić zauzela je takođe veoma dobro 19. mesto dok njena sunarodnica Leona Popović na žalost nije uspela da završi prvu vožnju.\nSutra je u Beaver Creeku na programu Nations Team Event koji počinje u 22:15h po srednje-evropskom vremenu.\nMAZE Tina 1:45.25 48.12 2:33.37\nHOSP Nicole 1:46.15 47.44 2:33.59\nKIRCHGASSER Michaela 1:46.58 47.14 2:33.72\nFENNINGER Anna 1:45.51 48.75 2:34.26\nGUT Lara 1:45.27 49.04 2:34.31\nZETTEL Kathrin 1:47.00 48.01 2:35.01\nSTUHEC Ilka 1:46.39 49.41 2:35.80\nMARSAGLIA Francesca 1:46.65 49.31 2:35.96\nMOWINCKEL Ragnhild 1:46.32 49.66 2:35.98\nBAILET Margot 1:47.49 49.10 2:36.59\nBUCIK Ana 1:50.01 47.76 2:37.77\nBRODNIK Vanja 1:48.26 49.64 2:37.90\nHRONEK Veronique 1:47.31 50.60 2:37.91\nROSS Laurenne 1:46.71 51.30 2:38.01\nMANCUSO Julia 1:47.92 50.10 2:38.02\nFANCHINI Elena 1:47.56 51.28 2:38.84\nWILES Jacqueline 1:48.13 50.95 2:39.08\nSMALL Greta 1:49.01 50.38 2:39.39\nKOMSIC Andrea 1:51.85 49.43 2:41.28\nKRIZOVA Klara 1:48.69 52.84 2:41.53\nSIMARI BIRKNER Macarena 1:52.67 49.11 2:41.78\nBARAHONA Noelle 1:51.32 51.62 2:42.94\nBeaver Creek, Michaela Kirchgasser, Nicole Hosp, Svetsko prvenstvo, Tina Maze, Vail


28/06/2019 u 18:04\nU sjedištu EHF-a u Beču održan je žrijeb grupa za Evropsko prvenstvo u rukometu koje će se igrati u Austriji, Norveškoj i Švedskoj početkom naredne godine. Reprezentacija Bosne i Hercegovine u premijernom nastupu na završnom turniru najboljih evropskih selekcija igraće u grupi D sa Francuskom, Norveškom i Portugalom.\nUtakmice grupe D igraju se u norveškom Trondheimu.\nReprezentacija Bosne i Hercegovine izborila je svoj prvi plasman na Evropsko prvenstvo tako što je kvalifikacije završila kao najbolja trećeplasirana selekcija u svim kvalifikacijskim grupama.\nEvropsko prvenstvo za rukometaše, na kojem će prvi put nastupiti 24 reprezentacije, održat će se u Austriji, Norveškoj i Švedskoj od 10. do 26. januara 2020. godine. Titulu prvaka Evrope brani selekcija Španije.\nŽrijeb Evropskog prvenstva u rukometu 2020:\nGrupa B (Beč): Češka, Sjeverna Makedonija, Austrija, Ukrajina\nGrupa E (Malmo): Danska, Mađarska, Island, Rusija\nGrupa F (Goteborg): Švedska, Slovenija, Švicarska, Poljska\nUtakmice prve runde Evropskog prvenstva igrat će se u Beču (grupa “A“), Gracu (grupa “B“), Trondhajmu (grupe “C“ i “D“), Malmeu (grupa “E“) i Geteborgu (grupa “F“). Domaćini drugog dijela takmičenja bit će Beč i Malme, dok će se završnica igrati u Štokholmu. U drugi krug će se plasirati po dvije prvoplasirane reprezentacije iz svake od šest grupa. U drugom krugu će biti formirane nove dvije grupe sa po šest reprezentacija, a u polufinale će se plasirati po dvije prvoplasirane reprezentacije iz ove dvije grupe.\nOznake #EURO 2020 Handball #Reprezentacija BiH\nDimenzija više [28.06.2019.]\nŠest medalja za BiH na Geografskoj olimpijadi u Beogradu\nProtesti Žutih prsluka u Francuskoj: Privedeno najmanje 147 osoba\nKvalifikacije za EURO 2020: Belgija deklasirala Rusiju


U Udinezeu nije bio zadovoljan minutažom.. - Sportske novosti\nNaslovna Fudbal Transferi Fudbal U Udinezeu nije bio zadovoljan minutažom..\nU Udinezeu nije bio zadovoljan minutažom..\nHidde ter Avest (23) novi je član Utrehta, a visina transfera nije poznata. Reč je o bivšem fudbaleru Udinezea, u koji je stigao upravo iz Holandije, tačnije iz Tventea, u julu 2018. godine. Igra na poziciji desnog beka, a snalazi se i kao centralni bek, ali i kao desni vezni. Potpisao je ugovor do kraja juna 2024. godine, tj. na 3 i po godine.\nOve sezone je upisao 6 nastupa u prvenstvu, ali mu to očigledno nije bilo dovoljno, te je Utreht bio spreman da ga dovede. U svojoj karijeri igrao je za Tvente, Udineze, te sada i za Utreht, a prošao je sve mlađe kategorije reprezentacije Holandije, dok još uvek čeka poziv za prvi tim.\nPrethodni tekstLion bez usluga centralnog veziste do kraja sezone!\nSledeći tekstSimić došao u Vojvodinu!\nVerona pojačava napad!\nKarijeru nastavlja u Premier ligi


Najskuplji mobilni telefoni na svetu | CityMagazine\nMobilni telefon je postao neminovnost savremenog života. Cene ovih uređaja kreću se u rasponu od nekoliko desetina do nekoliko stotina ili hiljada evra, ali kako se prema džepu bira sve pa i telefon, onda ne bi trebalo da začudi što se za one sa „najdubljim“ džepom prave male i veoma skupocene serije ili unikatne varijante mobilnih telefona čija cena često prevazilazi svaku granicu očekivanog!\nSa najnovijim dostignućima u tehnologiji, čini se kao da vaš telefon može da učini mnogo toga, ali ima i onih koji pored očekivanih funkcija imaju i jednu sasvim osobenu – a ta je da se pokaže društveni položaj. Evo onih telefona koji više služe da potvrde koliko ste finansijski moćni, nego da pozovu nekoga ili pošalju jedan sasvim običan SMS.\niPhone Princess Plus ima jednu karakteristiku koja ga čini sasvim drugačijim od ostalih Apple iPhone mobilnih telefona. Ono što ga čini jednim od 10 najskupljih na svetu jeste što ga je dizajnirao čuveni austrijski umetnik Peter Aloisson. Osim zlata, ovaj iPhone ima 138 malenih dijamanata i 180 brilijanata, svaki između 16.50 i 17.75 karata. Kako se odavno zna da Peter Aloisson radi sa dijamantima najboljeg kvaliteta, ne čudi što ovaj uređaj košta 176,400 dolara.\nEkskluzivni telefon marke Vertu samo je još jedan od dragulja ovog brenda koji je na držištu već odavno poznat po svojim luksuznim mobilnim telefonima. Vertu Signature Diamond je izrađen od platine i sastavlja se ručno, a ne fabrički, kako je to običaj. Telefon je ukrašen pravom fantazijom od dijamanata, i izrađuje se u svega 200 primeraka, pa mu je cena sasvim odgovarajuća, i po komadu iznosi 88.000 dolara.\nOvaj telefon potiče iz kompanije koja je prilično renomirana kada je reč o proizvodnji luksuznih mobilnih telefona. Luxor Las Vegas Jackpot je napravljen u Švajcarskoj 2005. godine i izrađen je od čistog zlata. Teži oko 180 grama, zadnja ploča napravljena je od afričkog drveta starog preko 200 godina, za koje se danas zna da spada u red najskupocenijih tipova drveta na svetu. Tastatura je izrađena od kristala safira, i cena je 1 milion dolara!\nGoldvish „Le Million“ je dizajnirao poznati dizajner Emmanuel Gueit, koji je do sada kreirao mnogo luksuznih satova i nakita. Najluksuzniji i najskupoceniji mobilni telefon je takođe stvoren u Švajcarskoj, i nalazi se u Ginisovoj knjizi rekorda, kao najskupoceniji mobilni telefon prodat na sajmu milionera u Kanu u Francuskoj 2006. godine! Često se naziva i najskupljim telefonom na svetu, a napravljen je od 18-karatnog belog zlata, i dijamantima od 20-karata.\n5. Samsung W2015\nTelefoni na preklop sve češće se pominju kao novi veliki hit, modni i trendseterski koji će u masovnu upotrebu ući veoma brzo. Samsungov W2015 može da svedoči ovoj pretpostavci u prilog, iako nije sasvim jasno zašto se ovaj pametni telefon nalazi na listi luksuznih, ako se uporedi sa ostatkom takmičarske ekipe!\n6. Lamborghini 88 Tauri\nLamborghini je brend poznat po proizvodnji dobrih i skupocenih automobila, ipak ova marka očigledno ima i značajan uticaj na polju izrade skupocenih gedžeta kakvi su mobilni telefoni. Ovaj brend u poslednjih par godina sve više razvija i industrijsku podgranu koja proizvodi sitnice poput telefona i satova, a cene su uvek impresivne, iako nije jasno imaju li zaista sve od performansi kojima bi se opravdala takva cena!\n6 loših navika kojima štetite svom kompjuteru bogataši · ekstravagantno · luksuz · milioneri · mobilni telefoni


Potpisan Sporzum o saradnji – Ministarstvo unutrašnjih poslova Tuzlanskog kantona\nPotpisan Sporzum o saradnji\nPress, Vijesti Objavljeno: 6 apr u 12:31\nDanas je ministar MUP-a TK-a mr. Husein Topčagić u radnu posjetu primio dekana Fakulteta za kriminalistiku, kriminologiju i sigurnosne studije, Univerziteta u Sarajevu prof. dr. Nedžada Korajlića sa saradnicima.\nRazgovarano je o aktivnostim dviju institucija, kao i dosadašnjoj saradnji u borbi protiv svih vidova kriminaliteta. Kao rezultat dosadašnje saradnje potpisan je i Sporazum o saradnji koja će poticati i unapređivati zajedničke projekte i aktivnosti, koje za cilj imaju rješavanje pitanja od zajedničkog interesa, kao i općenito razvoj struke i nauke.